
CUVÂNT ÎNAINTE 


Cartea pe care o oferim cititorului reprezintă gruparea într-un volum a unui ciclu de articole, 
scrise în perioada 15 martie-15 iunie 1998 şi publicate, sub acelaşi titlu, în săptămânalul TIMPUL-7 
ZILE. 


Lucrarea este, aparent, structurată pe 12 capitole, acestea reprezentând, de fapt, reproducerea 
integrală şi fără nici o modificare a amintitelor articole, tot 12 la număr. Ciclul este precedat de un 
cuvânt înainte şi se încheie cu un post-scriptum, ambele aparținând autorului. 


"Capitolele", respectând cronologia "citatelor”, acoperă perioada iunie 1989-martie 1998 şi 
analizează un material ce corespunde, în medie, unei durate de 10-11 luni. 


În ceea ce priveşte materialul cercetat şi metoda de lucru folosită, primul capitol al cărții 
oferă datele necesare. 


De ce am recurs la demersul nostru de agregare-republicare? Din mai multe motive. În 
primul rând, din convingerea că slujim adevărul şi dreptatea, fără a fi influențați de vreun partizanat. 
In al doilea rând, deoarece considerăm că maniera, sui generis, în care am abordat problema este 
singura capabilă să convingă. In al treilea rând, pentru că nutrim convingerea că subiectul tratat 
trebuie cunoscut de toţi românii, cu precădere de către cei ce joacă un rol, mai mic sau .mai mare, în 
dirijarea destinelor țării şi neamului românesc. In al patrulea rând, deoarece istoria cu pricina 
trebuie citită (şi recitită) nu fragmentar, ci în continuitate şi integral şi, în sfârşit, dar nu în ultimul 


1. vi. 


săptămânal. 


Autorul 


Istorie "Maghiaro-Maghiară” în citate ( I) 


Fireşte, sintagma provine de la "Declarația" cu acelaşi nume (Budapesta, iulie 1996), fiind 
vorba de eforturile maghiaro-maghiare îndreptate în direcția anulării efectelor Trianonului. De ce 
maghiaro-maghiare? Pentru că eforturile cu pricina exprimă o acțiune concertată, coordonată de la 
Budapesta, a tuturor maghiarilor ce trăiesc în bazinul carpatic respectiv a celor ce îi conduc sau îşi 
arogă dreptul de a le reprezenta interesele. Acţiune ce, bineînţeles, n-a început cu nouă ani în urmă, 
dar "istoria" pe care ne-o propunem acoperă doar perioada 1989-1998. De ce în "citate"? Pentru că 
am fost sistematic acuzaţi că denaturăm, că supunem unor interpretări şi comentarii subiective şi 
partizane afirmaţiile şi declaraţiile liderilor maghiari, precum şi concluziile sau proclamațiile 
diverselor "forum"-uri maghiare ori maghiaro-maghiare. Drept care, de această dată ne vom rezuma 
la simple citate, lăsând la latitudinea cititorului interpretarea şi comentarea acestora. 


În iunie 1989, la Budapesta, are loc o consfătuire ce vizează viitorul statut al Ardealului, 
consfătuire la care participă, printre alţii, şi reprezentanții "Clubului liberal" de la Paris 
(condus de Radu Câmpeanu) şi cei ai "Casei Regale" de la Versoix. Cei de faţă, prin 
"Declaraţia de la Budapesta" îşi exprimă acordul asupra faptului că "Ardealul este o 
zonă de complementaritate, ceea ce impune autonomizarea acestuia" . 


U.D.M.R., formaţiune ce îşi face cunoscută existenţa pe eşichierul politic din România 
deja în 23 decembrie 1989, pretinde în Platforma-program (publicată în "Erdelyi 
Hirado", la 6 aprilie 1990) următoarele: "Drepturi individuale şi colective pentru 
minoritățile naţionale, sistem local de autoguvernare a minorităţii maghiare - noi să 
ne hotărâm singuri soarta; autonomia obştilor săteşti; dezvoltarea unei reţele 
sanitare proprii; libertate totală pentru cercetarea ştiinţifică în limba maternă; 
reţea independentă de învăţământ în limba maternă, de la creşă până la 
universitate; ca parte a națiunii maghiare (sic! n. n. ), legături strânse cu națiunea- 
mamă" etc. 


La 9 ianuarie 1990, aflăm din ziarul "Adevărul" că "în anumite localităţi din 
Transilvania unii cetăţeni maghiari (ai statului maghiar) se dedau la acte 
destabilizatoare, incitând la dispute între unguri si români". În acelaşi ziar citim: 
"Guvernul maghiar se dezice de aceste acte, făcând apel la rațiune şi bun simț" 
(delimitare preluată de la Radio Kossuth). 


Cu o lună mai târziu, Francois Mitterrand, preşedintele țării care a găzduit şi patronat 
toate tratatele ce consfințesc actualele graniţe ale României, declară în cursul unei vizite 
oficiale efectuate în Ungaria, că aceasta "a fost privată, în 1920, de două treimi din 
teritoriile sale naționale". A doua zi după această declarație, ambasadorul Franţei la 
Bucureşti apare la TVR, rostind următoarele: "Statul francez, respectând tratatele de 
la Versailles, Trianon şi Paris, precum şi «Declaraţia de la Helsinki», se de- 
solidarizează de aserţiunea domnului Mitterrand referitoare la presupusa mutilare 
a teritoriului ungar şi de toate posibilele implicaţii. ale acestei afirmatii". 


Revista budapestană "Reform" publica, în numărul din 2 martie 1990, la pagina 29, un 
amplu articol intitulat "Szovjet Moldovat persze lehet vissza igenyelni, de amikor 
Erdelyrâl van szó akkor kuss" (Moldova sovietică, desigur, poate fi revendicată, dar 
când e vorba de Ardeal ţi se bagă pumnul în gură). 


În 29 aprilie 1990 ia naştere asociaţia "Pro Transilvania”. Printre membrii fondatori: 
Sütö András, Tokes Laszlo, Nemeth Miklos. Deviza asociaţiei: "Nici un ungur să nu 
mai plece din Ardeal, cei plecaţi să se întoarcă”. 


După evenimentele tragice de la Târgu Mureş din 20 martie 1990, la prima emisiune TV 
în limba maghiară (de luni d.m.), dl. Domokos Geza, preşedinte al U.D.M.R. Ia acea 


vreme, îşi expune punctul de vedere. Cităm: "Dar să vedem ce scrie presa centrală 
despre evenimentele din Târgu Mureş"? După care domnia sa deschide paginile ziarului 
"Expres" şi citeşte o relatare care îi face răspunzători de cele întâmplate exclusiv pe 
români. De fapt, în exemplarul respectiv (nr. 8/23-29 martie 1990), ziaristul de la 
"Expres" (Liana Cojocaru) prezenta, în antiteză, două versiuni: cea a lui Elteto Wellman 
Jozsef de la "Erdelyi Figyel6" şi cea a redactorului şef de la "Cuvântul Liber", Lazăr 
Lădariu. lar dl Domokos a expus doar varianta maghiară, prezentând-o ca pe o 
consemnare, la faţa locului, a amintitei ziariste. 


În 23 martie 1990, au apărut la TVRL reprezentanţii judeţelor Covasna şi Harghita, 
veniţi de la o consfătuire cu guvernul provizoriu, pentru a da citire unui comunicat 
elaborat cu această ocazie. Respectivii reprezentanți (maghiari cu toții), după ce au dat 
asigurări că în judeţele cu pricina totul este în regulă, citind comunicatul au "uitat" să 
prezinte exact paragraful care confirma existența şi natura problemelor. Paragraful 
sărit - după cum s-a putut afla dintr-o reluare ulterioară a textului - suna în felul 
următor: "Să se asigure românilor din judeţele Covasna şi Harghita condiţii de viață 
şi muncă de aşa natură încât să nu fie obligaţi să se refugieze în alte zone ale ţării”. 


La 23 mai 1990, "Comitetul Internaţional Transilvania" (1010 Viena, Landhausgasse 4) 
întocmeşte un "Raport asupra situaţiei minorităţii maghiare din Transilvania", din 
care reproducem un pasaj: "'Ceasornicele din România merg altfel decât cele din 
Europa Centrală, şi nu e de mirare din moment ce România există ca stat doar de 
125 de ani, până atunci fiind în permanenţă sub ocupaţie străină. Ca atare, este 
normal ca valori ca libertate, democraţie, pluralism, care pentru noi sunt fireşti şi 
de la sine înţelese, pentru români să nu constituie o necesitate, un imperativ, din 
moment ce nu le-au cunoscut niciodată. În acest sens, rezultatele alegerilor din 
România pentru noi nu constituie o surpriză." 


La primul Congres Naţional al U.D.M.R. (iunie 1 990) dl Szöcs Geza (la acea vreme, 
omul numărul doi al partidului) declara: "Târgu Mureş-ul (evenimentele din 20 martie 
1990 - n. n.) nu este o înfrângere, ci o victorie, nu este un sfârşit, ci un început." 


În nr. 18 din 27 august 1990 al ziarului "Szabadság", organ al U.D.M.R. din Odorheiul 
Secuiesc (redactor şef Katona Adam), se publica, pe prima pagină, textul integral al 
imnului de stat maghiar. În acelaşi număr, dl Kalman Csaba face o pledoarie pentru 
graniţele istorice ale "ţării Secuilor”. 


În 14 octombrie 1990, dl Sütö Andras, aflat la Viena, în biserica evanghelică de pe 
strada Linden, îşi începe discursul cu cuvintele: "Mă adresez dumneavoastră între 
două pogromuri". (Discurs publicat în revista "A het" - nr. 44 / 1 noiembrie 1990, sub 
titlul "A kék bálna" = Balena albastră.). 


La 1 aprilie 1991, în emisiunea "Gong" a TVR, actriţa de naţionalitate maghiară Ádám 
Erzsébet de la Teatrul din Târgu Mureş (secția maghiară) declară: "De la revoluţie 
încoace, toate piesele în care jucam au fost scoase din repertoriu, n-am mai fost 
distribuită în nici un nou rol şi, practic, am fost exclusă din colectivul teatrului. 
Toate acestea, ca represalii, sub acuzaţia de colaboraţionism". ("Colaboraționismul" 
constând în faptul de a fi recitat poezii eminesciene, în limbile română şi maghiară, la 
"Cenaclul Flacăra"). 


La data de 3 mai 1991, TVR ne face un nesperat cadou: transmiterea unor fragmente 
(preluate de la televiziunea maghiară) din "Reuniunea de la Eger" (închinată trecutului şi 
viitorului Ardealului). Cităm din declarațiile făcute acolo de către pastorul Tokes, 
preşedinte de onoare (şi la acea vreme) al U.D.M.R.: "Ardealul este în pericol de 
moarte. Este vorba de iminenţa pierderii definitive a Ardealului.( ... ) Toţi ungurii 
ardeleni să rămână pe loc, cei plecaţi să se întoarcă, altfel lupta pentru Ardeal îşi 

pierde rostul. (... ) Avem drepturi istorice sacre asupra Ardealului." 


e În octombrie 1991 dl Katona Adam şi al său "Grup politic din secuime al U.D.M.R." 
pun la punct un plan de autonomizare a "ţării Secuilor". Conducerea U.D.M.R. se 
"delimitează". DI Domokos Geza, în nr.199 I 11 octombrie 1991 al ziarului clujan 
"Szabadsag", nuanţează: "Autonomia în discuţie este în contradicţie cu legislația 
deocamdată (sic! n.n.) în vigoare în România. În contextul actual intern (criza 
guvernamentală, tensiuni sociale şi etnice) şi extern (război civil în Iugoslavia), 
momentul ales pentru autonomizarea "ţării Secuilor" mi se pare nepotrivit”. 


e În "Romániai Magyar Szó" (RMSz) din 9-10 noiembrie 1991, dl. Român Gyözö 
relatează despre conferința de presă a U.D.M.R. (6 noiembrie 1991): ... "S-a discutat şi 
raportul comisiei parlamentare referitor la judeţele Covasna şi Harghita... 
Kozsokâr Gâbor a arătat că scopul real (al raportului - n.n.) a fost nu cunoaşterea 
adevărului, ci confirmarea prejudecăţilor unor corifei vetrişti ( ... ) Organizaţia 
judeţeană Harghita a P.N.Ţ.C.D. a condamnat raportul, iar la Sf. Gheorghe, 
Alianţa Civică a protestat împotriva diversiunii. Pentru că, şi asta au subliniat şi 
domnii Domokos şi Tokay, raportul a fost o diversiune politică"! . 


e  Derogăm de la ordinea cronologică şi, în loc de comentariu, reproducem un edificator 
strigăt de disperare, apărut În "RMSz", la data de 22 iunie 1990: "Subsemnata Székely 
Carmen, arhivar principal la Arhivele Statului din municipiul Sf. Gheorghe, am 
ocupat acest post, vacant în 1970, prin repartiție, ca absolventă a Facultăţii de 
Filologie din Cluj. Am optat astfel deoarece soţul meu, la data respectivă, lucra 
deja de un an în acest oraş. Deci, nu din Slobozia am venit aici, ci de pe băncile 
universităţii. Iar limba maghiară o cunoşteam bine încă de pe atunci, fapt dovedit 
prin examenul prestat la ocuparea postului (în 1970! - n.n.). Cu alte cuvinte, n-am 
venit la Sfântu Gheorghe ca să sporesc numărul românilor sau ca să slujesc vreo 
politică de românizare, ci, cum era şi firesc, pentru a putea fi împreună cu soțul 
meu (secui, născut şi crescut pe respectivele meleaguri - n.n.)". 


P.S. De notat că printre românii care, în iunie 1989, la Budapesta, s-au raliat la părerea că 
Ardealul este o zonă de complementaritate şi au subscris la ideea autonomizării acestuia, s-a aflat şi 
Ariadna Combes, fiica disidentei Doina Cornea. 


Istorie "Maghiaro — Maghiară” în citate (II ) 


ontinuăm istoria, în citate, a "loialității" udemeriste faţă de statul român: 
Cont toria, în citate, a "loialității" ud te faţă de statul 


Kiss Zsuzsa, în "Romániai Magyar Sz6" (RMSz) din 30 noiembrie / 1 decembrie 1991, 
condamnă declaraţia de loialitate a unui conducător al U.D.M.R. din judeţul Alba, 
exprimată cu ocazia sărbătoririi zilei de 1 Decembrie. În acelaşi cotidian (nr.604/ 11 
XII '91) dl (baron) Csavossy György, "pentru liniştirea cititorilor”, precizează că, de 
fapt, "respectivul vicepreşedinte nu a exprimat punctul de vedere oficial al 
U.D.M.R. şi s-a gândit exclusiv la loialitatea locală, dictată de bunele relaţii 
interetnice din judeţ." 


În "România liberă" din 18 martie 1992, dl. Radu Câmpeanu declara: "Noi am fost 
primii care am semnat, în 1990, alianţa cu U.D.M.R.". 


În "Brassoi Lapok" din 6 martie 1992, sub semnătura lui Jakab Antal, apare articolul "A 
tetü" (Păduchele). Redăm un pasaj: "Radu Câmpeanu ( ... ) a venit cu mari 
promisiuni pentru noi ( ... ) şi iată că în urmă cu doi ani i-am acordat cu toţii votul. 
Nu pentru prima oară, dar şi de această-dată ne-am păcălit, aşa cum ne-am păcălit 
şi pe vremea lui Petru Groza". (Când colaboraţionismul maghiar a fost, totuşi, răsplătit 
prin înființarea Regiunii Autonome Maghiare! - n.n.). 


Revista "Expres Magazin", în nr.19 din 13-20 mai 1992, la rubrica "Vă propunem un 
nume", ne prezintă un portret al ziaristei Gilda Lazăr de la "România liberă". Cităm 
din relatările sus numitei: "Am fost repartizată, în 1986, la Sântimbru, un sat aflat la 
11 km de Miercurea - Ciuc. M-am simţit extraordinar printre maghiari, deşi nici 
un coleg nu vorbea româneşte, iar profesoara de franceză îmi era translator”, 


În revista budapestană "Erdelyi Magyarsag” (nr.10/mai 1992), sub semnătura lui Zador 
Miklos, se pot citi următoarele: "Considerăm exclusă şi absurdă geneza şi 
continuitatea poporului român în Ardeal. ( ... ) În a doua jumătate a secolului al 
XIII-lea începe o migraţie a românilor spre Ardealul maghiar, care oferea 
siguranţă. ( ... ) Cu 1700 de ani după războaiele daco - romane, românii, de 
educație şi cultură maghiară, îşi «stabilesc» geneza despre care până atunci nu 
ştiau nimic!" 


Pe parcursul anului 1992, "RMSz" publică, în foileton, lucrarea lui Kádár Gyula, 
intitulată "Scurtă istorie a maghiarimii din Ardeal", lucrare la fel de neoroessleriană 
ca şi "Scurtă Istorie a Ardealului" (publicată de către Academia de Ştiinţe din Ungaria), 
în care se susține (ca, de altfel, în toate cărțile şi manualele de istorie din Ungaria) că ne- 
am fi format ca popor în sudul Dunării, pătrunzând în spaţiul carpato-danubiano- 
pontic abia în secolul 13 (treisprezece). 


În iunie 1992, la Oradea, are loc cel de al doilea Congres Naţional al U.D.M.R. Cităm 
din concluziile finale ale dezbaterilor, publicate în mai toată presa vremii: "Minoritatea 
maghiară din România e mai asuprită decât pe vremea dictaturii ceauşiste; drep- 
turi egale înseamnă, pentru o minoritate, asimilare; minorității maghiare trebuie să 
i se asigure drepturi colective; maghiarii din România se declară subiect politic de 
sine stătător, parte constitutivă de stat, naţiune coparteneră, asociindu-se la putere 
națiunii române; NUMAI UN ARBITRAJ INTERNAȚIONAL POATE DA O 
SOLUTIE MODERNĂ PROBLEMEI TRANSILVANIEI, SOLUȚIE 
PREGĂTITĂ PENTRU MOMENTUL CÂND VA AJUNGE LA PUTERE 
OPOZIȚIA DEMOCRATICĂ" (s.n.). 


În 24 iunie 1992 îşi face publică existența "Iniţiativa Maghiară din Transilvania" (IMT), 
care îşi propune: "Asigurarea tuturor formelor de autodeterminare, personală şi 

colectivă, pentru minoritarii maghiari". 


În 10 iulie 1992, "Magyar Nemzet", unul din cele mai citite cotidiane centrale din 
Ungaria, publică articolul "Europa Centrală: integrare şi dezintegrare". Reproducem 
câteva fragmente: "Cei 75 de ani care au trecut de la încheierea primului război 
mondial dovedesc că politica marilor puteri (şi a statelor succesoare) a condus nu la 
reorganizarea stabilă a zonei Europei Centrale, ci la destrămarea samavolnică şi 
lipsită de orice rațiune a acesteia. ( ... ) Din acest motiv, în literatura de specialitate 
din Occident a început să apară ideea «revenirii la 1914», prin care se susține 
necesitatea revizuirii în primul rând a schimbărilor intervenite după 1918 în 
Europa Centrală. (... ) O asemenea revizuire a-avut deja loc În Iugoslavia, iar În 
Cehoslovacia destrămarea este consecinţa aceleiaşi necesități politice. 


(... ) România a fost dintotdeauna o unitate artificială, (...) situaţie valabilă şi azi. 
Mai întâi trebuie sfărâmate în bucăţi cât mai mici unităţile create în mod artificial, 
iar apoi un spirit nou de sintetizare să realizeze din aceste fragmente o unitate 
adevărată (... ) Dar, deocamdată nu se poate preciza natura acestei integrări. Ar 
putea fi o confederație a Europei Centrale ("Confederaţia Dunăreană"), ar putea fi 
Monarhia Habsburgică (în cadrul căreia persoana monarhului ar reprezenta 
principiul supranaţional). (... ) În prezent ne găsim încă în plină etapă de dezinte- 
grare, ceea ce presupune iminenţa unor conflicte. Situaţie ce impune politicii 
externe maghiare vigilență şi spirit de iniţiativă." 


"Erdélyi Magyarság", într-un număr special (din acelaşi an) se exprimă şi mai tranşant: 
"După destrămarea URSS, dezmembrarea Iugoslaviei şi ruperea în două a 
Cehoslovaciei, ar urma la rând ultimul stat format în mod artificial: România. (... ) 
România este ultimul «imperiu colonial» al Europei. Deasupra ei pluteşte cântarea 
prohodului." (Din articolul intitulat "România, ultimul imperiu colonial”). 


Al treilea Congres Naţional al U.D.M.R. s-a Încheiat în 17 ianuarie 1993. La emisiunea 
În limba maghiară a TVR, din ziua următoare, pe "motiv" că n-a existat timpul necesar 
efectuării integrale a traducerii, intervenția dlui Tokay György n-a fost subtitrată în 
româneşte (dar nici tălmăcită ad-hoc). Drept care, ea a trecut neobservată şi a rămas fără 
ecou în presa de limbă română. lată ce declara, cu această ocazie, dl. Tokay "Acuz, în 
bloc, parlamentarii U.D.M.R. pentru vina de a nu fi reuşit să împiedice consfinţirea 
în Constituţie a atributului de stat naţional unitar al României. Acest atribut pune 
bazele statului național-comunist. ( ... ) În faţa noastră stau două obiective 
prioritare: să ne organizăm ca naţiune şi să luptăm împotriva Constituţiei!" 
(Crainicul emisiunii a promis, atunci, completarea subtitrărilor şi reluarea fragmentelor 
cu pricina într-o emisiune viitoare, promisiune neonorată nici până azi.) 


Cotidianul (budapestan) "Magyar Nemzet" (nr. 2 din 4 ianuarie 1993) analizează o 
dezbatere a televiziunii naționale maghiare, consacrată "Disputei de la Paris asupra 
Transilvaniei". Reproducem câteva "idei" din respectiva analiză: "Istoriografia euro- 
peană cunoaşte doar istorie maghiară pe teritoriul Transilvaniei până în secolul 18- 
19. (... ) Întreaga teorie daco-romană este lipsită de temei. (... ) Strămoșii actualilor 
români au venit în Transilvania din zone extracarpatice, începând cu secolul 14. (... 
) Este de presupus că, la vremea descălecatului din 896, au existat În Bazinul 
Carpatic «vlahi», dar aceştia nu erau români, căci termenul semnifică o populaţie 
de păstori: vlahi cumani, vlahi secui, vlahi pecenegi etc." 


La 13 aprilie 1993, filialele din județul Harghita a cinci partide cu reprezentare 
parlamentară, printre care PER (membru COR) şi PD (FSN), dau un comunicat comun 
de presă, din care reproducem' un fragment: "Noi ar trebui, în fond, să denunțăm 
Consiliului Europei intoleranta infatuată şi agresivă a liderilor U.D.M.R., care se 


comportă în judeţul Harghita făcând totală abstracţie de realitatea că această zonă 
aparţine jurisdicției statului român. ( ... ) Neacceptarea prefectului de etnie română 
este doar ultimul exemplu dintr-o lungă serie, care a debutat excesiv de dur încă 
din primele zile ale Revoluţiei din 1989" 


e În nr.1085/20 iulie 1993 al cotidianului central de limbă maghiară "RMSz", în cadrul 
articolului intitulat "Homogsnizălăs", un parlamentar (nenominalizat!) al U.D.M.R. 
face următoarele afirmaţii: "La acea vreme (sub Ceauşescu - n.n.), teologiile ortodoxe 
erau sub controlul Securităţii. Viitorii preoţi trebuiau să absolve în prealabil o 
şcoală de securitate. La fel se întâmplă şi astăzi în România lui Iliescu”. În acelaşi 
ziar, Gâl Eva Emese ("Dreptul la lectură”) afirmă că purificarea etnică şi 
deznaționalizarea maghiarilor din România reprezintă o realitate, şi una din 
metodele folosite este împiedicarea acestora de a intra în posesia presei de limbă 
maghiară ("refuzul de a o distribui, refuzul de a face abonamente, ambele 
patronate de sus"). Tot în acelaşi exemplar, la rubrica "Nu putem trece cu vederea", dl. 
Cseke Gábor face, pe marginea conferinței de presă a P.N.Ţ.C.D. referitoare la 
problema minorităților din România (în care au apărut şi firave accente critice la adresa 
radicalilor din U.D.M.R.), următoarea remarcă: "Una discutăm în cerc restrâns şi alta 
în faţa plebei"?! După care amintitul ziarist declară că P.N.Ţ.C.D. este "confuz şi 
romantico-desuet" iar liderul acestuia "lipsit de luciditate". 


e În "RMSz" din 16-17 octombrie 1993 (pag. a 7-a), dl Pásztor András afirmă 
următoarele: "PUNR-ul n-a făcut niciodată un secret din faptul că obiectivul său 
final este alungarea minorităţii maghiare din Ardeal. (... ) În spatele Caritasului se 
ascunde politica fascistoidă a acestui partid. ( ... ) Foştii securiști (din P.U.N.R. - 
n.n.) au promis că vor strivi atât maghiarimea cât şi întreaga opoziţie din România. 
(... ) Caritasul, fiind legat de la început de numele lui Gheorghe Funar, a apărut, în 
ochii maghiarilor din zonă, încă de la debut, ca o instituţie total compromisă. Ca 
atare, până ce aceştia (maghiarii - n.n.) au realizat că şi ei ar putea deveni 
beneficiarii circuitului, cei ce şi-au multiplicat deja de mai multe ori milioanele 
(românii «securist peunerişti» - n.n.) rânjeau de satisfacţie. ( ... ) Iar când jocul va 
cădea, marea majoritate a celor ce vor pierde vor fi ungurii”. În continuare, dl 
Pâsztor mai afirmă că foştii şi actualii securişti, principalii beneficiari ai circuitului 
Caritas, îşi vor folosi miliardele, dacă nu pentru achiziționarea de arme şi droguri 
(cunoscute fiind relaţiile acestora cu terorismul internațional), atunci pentru cumpărarea 
obiectivelor industriale din Ardeal, de unde vor epura personalul maghiar. În încheiere, 
dl Pâsztor, după ce se laudă că a supravieţuit unui pogrom, declară: "Caritasul serveşte 
statornicirea bazelor politice şi economice ce asigură anihilarea şi eliminarea 
noastră, (... ) sau, mai bine zis, continuă cu eficienţă şi rapiditate acest proces". 


(Drept care, 80 la sută din patrimoniul economic al Ardealului este, astăzi, în mâinile 
ungurilor n.n.) 

Istorie "Maghiaro - Maghiară" în citate ( III ) 


Istoria "în citate" pe care ne-am propus-o, chiar în absența unor comentarii propriu-zise, 
riscă să dobândească o amploare nescontată. Şi suntem abia către finele lui '94, iar densitatea pe 
unitate de timp a "informațiilor", "declarațiilor" şi "proclamațiilor” creşte progresiv. Şi nu numai 
densitatea, ci şi agresivitatea. Ca atare, rigurozitatea în ale selecţiei cantitative şi calitative ne este 
pusă la grea încercare. Vom persevera totuşi ... 


Omisiunea de a subtitra în româneşte nu este ceva curent în emisiunile de limbă 
maghiară ale TVR. Dar nici de mare excepție. Şi cu atât mai puțin un fenomen 
întâmplător. Cu alte cuvinte, nesubtitrarea cu pricina este un element de recuzită folosit 
în scopul unei, hai să-i zicem, cenzuri selective şi unilaterale. De pildă, în emisiunea din 
19 septembrie 1994, închinată învățământului în limba maghiară, subtitrarea în 
româneşte a lipsit doar pe parcursul unui microinterviu luat candidatului care a obținut 
cea mai mare medie la examenul de admitere pentru secția maghiară a Facultăţii de 
Matematică din cadrul Universităţii Babeş - Bolyai. De ce a lipsit? Pentru că respectivul 
candidat, ungur din Jibou, a absolvit un liceu românesc şi a prestat examenul de admitere 
tot în limba română (!!!). 


În 12 noiembrie 1994, dl. Takăcs Csaba, preşedintele executiv al U.D.M.R., în cadrul. 
unui interviu acordat cotidianului "Adevărul de Cluj" (interviu consacrat votului din 
Camera Deputaţilor privind interdicția intonării publice a imnului unui alt stat, în alte 
condiții decât cele prevăzute de lege), declară următoarele: "Este mult prea 
transparent că articolul de lege este îndreptat împotriva maghiarilor din România. 
Dacă n-ar exista maghiari În România, n-ar exista acest articol. Vom vedea 
consecinţele ( ... ) Probabil că se vor umple pușcăriile de unguri. (... ) şi în timpul 
dictaturii comuniste, când se cânta «Deşteaptă-te române», se intra în 
puşcărie"(!!!). 


La emisiunea TV în limba maghiară din 14 noiembrie 1994, o rubrică a fost închinată 
compozitorului național maghiar Erkel Ferenc, cel care a compus partitura muzicală a 
"Imnului" lui Kölcsey Ferenc (imnul de stat maghiar). Evident, nefiind vorba de nici o 
dată aniversară, faptul se conjugă cu declarația dlui Csaba Takács. Realizatorii emisiunii, 
deşi au subliniat în trei rânduri că Erkel este autorul muzicii respective, n-au îndrăznit, 
totuşi, să transmită imnul cu pricina. Au făcut însă altceva: au cocoțat un tenor de la 
Opera Maghiară (există şi aşa ceva) din Cluj pe zidul medieval de incintă al oraşului şi l- 
au pus să cânte o arie din "Bánk bán", operă (naţională) aparținând aceluiaşi compozitor. 
Dar nu o arie oarecare, ci una "stindard", În care laitmotivul era: "Hazám, hazám, szent 
magyar hazám"! (Patria mea, patria mea, sfântă patrie maghiară!) 


Ultimele luni ale lui 1994 sunt folosite de către U.D.M.R. pentru a materializa obiectivul 
prioritar stabilit la cel de al treilea Congres Naţional: organizarea minorităţii maghiare 
din România ca naţiune. Ceea ce, practic, înseamnă realizarea, nu de iure, ci de facto, a 
autoguvernării şi a autonomiei teritoriale pe criterii etnice, prin crearea unor structuri 
(sau suprastructuri) organizatorice şi politico-administrative, cu atribuţii deliberative şi 
decizionale, ce se substituie celor legale. Structurile respective (Consiliul 
Reprezentanților U.D.M.R., Consiliul Primarilor şi Consilierilor U.D.M.R.) au menirea 
de a înlocui Prefecturile şi Consiliile Judeţene, ba, la o adică, chiar şi Executivul şi 
Parlamentul. Reproducem, spre exemplificare şi edificare, din regulamentul de orga- 
nizare şi funcționare al C.P.C., definiția acestuia: "Consiliul primarilor şi consilierilor 
U.D.M.R. este organul suprem al consilierilor, primarilor şi viceprimarilor aleşi pe 
listele U.D.M.R., care - pe baza programului Uniunii - are atribuţii consultative, de 
pregătire a deciziilor În toate problemele privitoare la administraţia locală şi care 

poate exercita şi atribuţii decizionale în problemele PREZENTATE SPRE 
ADOPTARE ŞI ADOPTATE DE CONSILIUL REPREZENTANȚILOR" (s. n.). A 
luat ființă până şi o "Comisie permanentă a autoguvernării locale", care, în 1994, a şi 
avut deja două conferinţe de autoguvernare. La cea de a doua, dl Borbély Lászlo îşi 
instruia primarii mai neajutorați. "Dumneavoastră decideți complet independenți, iar 
Prefectura (care, conform Legii nr. 69 art.100, ar trebui să asigure realizarea 
intereselor naţionale, respectarea legilor şi a ordinii publice - n.n.) nu are nici un 
amestec!" ... 


e Tot în 1994 se elaborează la Budapesta un memorandum cu privire la obţinerea 
autonomiei comunităţilor maghiare din Slovacia, Ardeal şi Voivodina, document 
semnat şi de Csapó Jozsef, senator UD.M.R., şi difuzat de către acesta în România. 
(Faptul a fost consemnat şi în primul capitol, intitulat "Ameninţări la adresa siguranţei 
naționale", a Raportului SRI, prezentat în Parlamentul României în decembrie 1994). 


e În urma unei declaraţii făcute la Londra, în 8 februarie 1995, de către Marko Bela 
(preluată de Mediafax), ziarul "Adevărul" (nr.1484/9 februarie '95), publică următoarele: 
"Preşedintele U.D.M.R., Marko Bela, a declarat, marţi, la Londra, că statul- 
națiune nu poate garanta dreptul minorităţilor. "De 75 de ani încoace, guvernările 
succesive ale României au încercat asimilarea populaţiei maghiare", a spus Marko 
Bela, citat de BBC. Bela (sic! - n.n.) e de părere că din 1989 situaţia minorităților 
din România n-a cunoscut nici o schimbare. EI a citat ca exemplu înscrierea În 
Constituţia adoptată în 1991 a caracterului naţional al statului român, ceea ce 
înseamnă "statul unei singure naţiuni, națiunea română, şi o singura limbă oficială, 
limba română", Marko Bela a afirmat ca minoritatea maghiară din România nu va 
renunţa la drepturile sale şi nu este dispusă să emigreze. Deoarece statul român nu 
s-a arătat dornic să acorde drepturile cerute de maghiari, Bela a opinat că ar putea 
fi generate conflicte. ( ... ) Conform liderului maghiar, problema minorităţilor din 
România poate fi rezolvată doar prin presiuni din partea Europei Occidentale". 


e În nr. 106/ 1-7 martie '95 al săptămânalului "Orient Express" (condus de Szöcs Geza) se 
publică un interviu cu Tökés László, întitulat "Lupul şi mielul în varianta atlanteză", din 
care reproducem un fragment: "Pe parcursul discuţiei s-au stabilit cumva noi 
corelaţii în legătură cu drepturile minorităţilor?" (... ) "Eu aş scoate în evidență o 
corelaţie ce ţine de democraţie. Anumite revendicări sau obiective politice, 
interpretate sau chiar stigmatizate ca etnice, pot fi corelate, într-o viziune 
democratică, cu realități de nimeni contestate în SUA. Concret: dacă o parte a 
populaţiei cere universitate, atunci e firesc ca această cerință să-i fie satisfăcută. 
Noi am arătat că 17 state ale SUA au o populație mai puţin numeroasă decât cea a 
maghiarilor din Ardeal (aşa să fie? - cifra respectivă nedepăşind 1.400.000 - n.n.) şi 
totuşi fiecare din ele are universitate. Chiar mai multe. Cine să le fi interzis să şi le 
facă? Şi iată că maghiarimea din Ardeal, care reprezintă o parte importantă a 
populației României (şapte la sută - n.n.) nu are dreptul să-şi înființeze o 
universitate". (Nu comentăm, precizăm doar că România este un stat unitar şi nu 
federativ şi, ca atare, o minoritate națională de aici nu poate fi echivalată cu un stat 
aparținător unei alcătuiri confederative de tipul SUA. Unde, de altfel, atât limba oficială, 
cât şi cea de predare este engleza, în oricare din statele componente. Pe de altă parte, 
minoritatea maghiară din România - beneficiară a suficiente secţii în limba maternă în 
învăţământul superior - are tot dreptul să-şi înființeze universități proprii, câte doreşte, 
dar, fireşte, particulare. Drept de care, de altfel, amintita minoritate a uzat deja, din anul 
1991, când a fost înființată prima facultate particulară cu predare în limba maghiară, cea 
de ziaristică din Oradea). 


e În cotidianul central de limbă maghiară "Romániai Magyar Szo" (nr.1613-1614/25-26 

martie '95), dl Glatz Ferenc (istoric, preşedinte al Academiei de Ştiinţe din Ungaria) ne 
reține atenția cu un interesant eseu de istorie comparată, întitulat "Ujrakezdâsek - 
Mârciusok" (Reiterări de Martie). În respectiva încercare ni se propune o paralelă 
între realitățile din imperiul Habsburgic la jumătatea secolului trecut şi cele de astăzi din 
aşa numitele state succesoare, în ceea ce priveşte situația minorităților naționale, aspi- 
rațiile legitime ale acestora şi repercusiunile tragice care au sancționat (şi vor sancţiona) 
obtuzitatea celor chemaţi să le satisfacă. În acest sens, dl Glatz face referiri la situația 
şi cerințele minorităţii maghiare din România, încercând acreditarea ideii că 
nesatisfacerea pretențiilor acesteia va avea urmări comparabile cu revoluţia din 
1848 sau cu prăbuşirea Imperiului Habsburgic. 


În capitolul "Schimbarea graniţelor", dl Glatz se întreabă: "Există şanse reale de 
modificare a graniţelor"? 


Într-un alt capitol din respectivul articol, întitulat "Amărăciunea maghiară”, 
autorul afirma: "A urmat explozia: 1920. Când marile puteri învingătoare în Războiul 
mondial (primul - n.n) au parcelat Imperiul Habsburgic şi cel Otoman. ( ... ) 1947: 
Conferinţa de pace reconfirmă graniţele trianonice. Pentru că tratatele de pace şi 
graniţele depind fie de forţa militară a statului, fie de abilitatea conducătorilor săi, fie 
de voinţa marilor puteri”. În final, ni se împărtăşeşte şi oful din titlul capitolului 
(amărăciunea maghiară): "Secuimea este atât de departe în Est, încât ar trebui să 
anexăm şi mari teritorii cu majoritate românească pentru a o putea încorpora”. 


ăn] 


Aşa cu "amărăciunea maghiară 

Istorie "Maghiaro - Maghiară” în citate ( IV ) 


Revenim la "Reiterări de Martie", articol semnat în "Romániai Magyar Szó", de către dl. 
Glatz Ferenc, preşedintele Academiei de Ştiinţe din Ungaria, pentru a relua un citat: "tratatele de 
pace şi graniţele depind fie de forţa militară a statului, fie de abilitatea conducătorilor săi, fie 
de voinţa marilor puteri". Fiind vorba, în cele de mai sus, de Trianon şi de ale sale efecte, trebuie 
să înţelegem că, în viziunea istoriografiei maghiare, Ungaria, în 1920, neavând nici forţa militară 
necesară şi nici conducători suficient de abili, nu şi-a putut impune punctul de vedere şi nici apăra 
"dreptatea" cauzei. Drept care, granițele rezultate au reflectat bunul plac al marilor puteri. Mai 
încape vreo altă interpretare? Dar iată că am încălcat consemnul neinterpretării şi necomentării. Şi 
am folosit ca izvor un eseu, publicat în ţară străină. Cu scuzele de rigoare, ne vom întoarce la citate, 
la simpla lor expunere, apelând, de această dată, la cea mai autorizată şi oficială sursă maghiară: 
"Erdély Rövid Tortenete" (Scurtă Istorie a Ardealului), volum ce reprezintă o ediţie prescurtată 
a "Istoriei Ardealului", lucrare apărută, în trei volume, în 1986. "Scurta Istorie” a fost editată în 
1989 şi reeditată în 1993, de către "Akadémiai Kiad6" (Editura Academiei), fiind întocmită de un 
colectiv aparţinând "Institutului de Istorie al Academiei de Ştiinţe din Ungaria”, De ce apelăm cu o 
întârziere de doi ani la această sursă? Pentru că abia în mai 1995 am intrat în posesia cărţii cu 
pricina. Unde am găsit-o? Nu în Ungaria, ci în România, la Cluj, pe un stand amplasat în holul 
Universităţii Babeş-Bolyai. Ce se poate citi în "Scurta Istorie a Ardealului"? Să începem, pentru a 
face "joncţiunea" cu dl Glatz, cu sfârşitul. 


e  Reproducem din ultimul subcapitol, intitulat "Tratatul de la Trianon" (pag.576): 1... 
În 1920, delegaţia maghiară la Conferinţa de pace, condusă de groful Apponyi 
Albert, a fost invitată nu pentru a negocia, nu pentru a duce tratative, ci doar spre 
a i se aduce la cunoştinţă nişte condiţii prestabilite. Conferinţa i-a permis lui 
Apponyi numai o simplă expunere a punctelor de vedere maghiare. (... ) Acesta a 
încercat să-i convingă pe învingători că graniţele stabilite nu respectă nici dreptul 
la autodeterminare şi nici criteriile etnice. (... ) S-a accentuat unitatea economică a 
Ungariei Mari, aducându-se argumente în favoarea interdependenței diferitelor 
zone ale ţării în ceea ce priveşte căile de comunicaţie, transporturile, gospodărirea 
apelor, migrarea forţei de muncă. În problema Ardealului, delegaţia maghiară a 
prezentat şi variante de compromis: fie ţinut autonom în cadrul Ungariei, fie stat 
independent, federativ, după model elveţian. În acest sens, s-a propus crearea a 
patru cantoane, trei pe baza de preponderență etnică, iar cel de al patrulea cu 
populaţie mixtă. ( .... ) Toate propunerile delegaţiei maghiare au fost respinse. (... ) 
Tratatul imperialist (sic! - n.n.) de pace, care conținea GRAVE NEDREPTĂŢI 
NAȚIONALE (s. n.), a fost condamnat nu numai de cetăţenii ţărilor învinse, dar şi 
de o bună parte a opiniei publice internaţionale, el (tratatul - n.n.) devenind în 
curând o sursă de deziluzie chiar şi pentru cei ce l-au patronat. Politicienii 
Antantei, încercând să înlocuiască relaţiile depăşite ale Monarhiei Habsburgice cu 
altele mai moderne, au reuşit, în realitate, să creeze tensiuni mai mari în bazinul 
Dunărean decât cele existente înaintea conflagrației mondiale" . 


Mai reproducem, din subcapitolul "Destrămarea Imperiului Maghiar” (sic! - 
n.n.), un citat definitoriu (pag. 570) pe care l-am fi putut folosi ca şi "motto" la a noastră 
"Istorie În citate”: "Maghiarimea din Ardeal n-a putut accepta ideea că o alcătuire 
statală milenară (sic! - n.n.) în câteva săptămâni se năruie. ( ... ) Şi nici faptul că, într-o 
țară străină, o aşteaptă statutul de minoritate"! (Bună zicere! şi "nemuritoare"! ) 


Dacă tot ne ocupăm de cea mai autorizată şi oficială sursă, să vedem care este 
poziţia istoriografiei maghiare actuale în ceea ce priveşte etnogeneza şi (dis)continuitatea 
noastră în spațiul carpato-danubiano-pontic. Cităm din aceeaşi "Scurtă Istorie a Ardealului". 
Vom Începe cu prefața primei ediţii (19891): "Marele interes trezit de istoria în trei 

volume şi, nu putem nega, ecoul atacurilor politice (sic! - n.n.) venite din România au 
crescut cerința de a pune la dispoziţia publicului sub o formă prescurtată, principalele 
informatii". După acest început promițător, se afirmă, în paginile 46-47, că pe parcursul 
celui de-al doilea război daco-roman si consecutiv acestuia, prin exterminare, suicid colectiv 
şi deportare, "Dacia se depopulează complet şi este repopulată cu coloni aduşi din toate 
colțurile imperiului". La pagina 56, se susține că retragerea aureliană a fost totală, "pe 
teritoriul Daciei nerămânând nici o populaţie romanică". Se mai afirmă (pag. 60) că în 
perioada cuprinsă între secolele III-XIII, pe teritoriul fostei Dacii, istoria, arheologia sau 
geografia (toponime, hidronime) nu furnizează date care să ateste prezenţa vreunei populații 
romanizate. În capitolul "Perioada maghiaro-slavă (895-1172)" se susţine că, în respectivul 
interval, ungurii (şi nu noi, care eram pe nicăieri) au convieţuit cu slavii şi i-au asimilat. În 
paginile 103-104 este desființat Anonymus, cele cuprinse în a sa "Gesta Hungarorum" 
fiind calificate drept "aberaţii romanțate". Se afirmă că "până şi numele celor trei 
pretinşi voievozi români este inventat, prin preluarea distorsionată a unor denumiri de 
localități maghiare".  (Gelu-Gyalu,  Menumorut-Marot,  Glad-Galad). Capitolul 
"Anonymus" se încheie cu următoarea constatare: "Până când istoriografia românească 
va continua să fie subordonată unor interese naţional-politice, nu se poate ajunge la o 
unitate de vederi". Cât priveşte apariția noastră în zonă, ne lămureşte subcapitolul intitulat 
"Străbuna Patrie Nomadă a Românilor” (pag. 162). Unde era aceasta? În sudul 
Dunării. Când am pus pentru prima data piciorul în Ardeal? În 1166, ca mercenari în 
oastea lui Emanuel I-ul, împărat al Bizanțului. După care am continuat să ne 
înfiltrăm. lar, începând cu anul 1242, după retragerea mongolilor care au pustiit 
regatul maghiar, am venit cu duiumul, ba de frica mongolilor (!?), ba pentru a ne 
paşte turmele de oi, ba pentru a repopula cu permisiunea regelui Bela al IV-lea, 
Ardealul depopulat, ba pentru a apăra, în calitate de popor ecvestru (sic! - n.n.) 
de păstori, călit în lupte (pag. 173), granița de sud a Ardealului, la invitaţia 
aceluiaşi rege maghiar. 


Dacă tot ne-am întors cu doi ani în urmă şi dacă tot ne ocupăm de "sindromul post - 
trianonic"', să vedem ce se putea citi în nr.16 / noiembrie 1993 al revistei budapestane 
"Erdélyi Magyarság", număr închinat în întregime Trianonului. Vom reproduce din trei 
articole. 


e "Egy térkép háttere" (Reversul unei hărţi), de Katona Szabó István, articol găzduit la 
pagina 64. Cităm câteva "idei": "La începutul secolului trecut, mişcările panslavistă, 
pangermană şi, hrănindu-se din acestea, cea panromână, erau încă nevinovate 
fantezii, ca de altfel şi "'stafia comunismului". Pentru ca secolul XX să scoată la 
iveală şi să exacerbeze, în toată monstruozitatea lor, roadele acestor concepte şi 
mişcări. Pangermanismul a născut hitlerismul, panslavismul a generat imperiul 
sovietic, Iugoslavia şi Cehoslovacia, iar panromânismul a adus pe lume România 
Mare şi Garda de Fier. Războaiele mondiale şi cele cinci decenii de dictatură 
comunistă sunt rezultatele aceloraşi concepte aberante. Consecutiv punerii lor în 
practică au murit zeci de milioane de oameni, au apărut noi ţări, altele au fost 
sfârtecate pe motiv că ar fi asuprit popoare, pentru ca "nou-născuţii" să exercite o 
asuprire mult mai nemiloasă asupra minoritarilor din respectivele state create prin 
forţă şi abuz". 


e La pagina 53 a aceluiaşi exemplar din E.M., dl. Praczki Istvan semnează articolul "A 
kiralyviz" (Ape regale). Cităm din text: "Ni se cere şi astăzi să acceptăm falsul istoric 
ce ne-a fost impus (...) Versailles-ul, Trianon-ul, chiar şi Potsdam-ul se vor 
sacrosancte şi infailibile. Cei ce pun în discuţie aceste tratate, cei ce le contestă 
nedreptăţile care acoperă de ruşine întreaga omenire, trebuie reduşi la tăcere. (...) 
Dacă nu ne conformăm, ni se retrage ajutorul apusean, ni se refuză creditele. (...) 
Trianon-ul am fost constrânşi să-l acceptăm (...) dar nu dorim să modificăm 


15 


graniţele prin forță. Însă nici un moment nu suntem dispuşi să renunțăm la ideea 
reîntregirii ţării. (...) Nu de noi se tem statele succesoare, ci de acel adevăr care 
începe să se întrezărească prin ferestrele şi porţile sparte din Târgu Mureş, 
Moldova, Kosovo, Macedonia şi Bosnia. Nu de noi, ci de foştii lor stăpâni le e frică, 
care i-au adus în situaţia ce reclamă astăzi revizuirea graniţelor în Europa 
Centrală şi de Est. (...)Trebuie să se înțeleagă că Trianon-ul este nu numai cel mai 
mârşav Dictat politic al secolului XX, dar şi piatra unghiulară care, odată depăşită, 
va impune un nou mod de a face politică." 


e Cel de al treilea articol, găzduit la pagina 24, se întitulează "Vatikáni hatârmodositâs" 
(Stoffân György) şi ne oferă prilejul de a cunoaşte poziția Bisericii Romano-Catolice din 
Ungaria faţă de acelaşi subiect. lată declarația capului acestei Biserici, cardinalul Szendi 
Jozsef: "Presupunerea că Vaticanul, prin rearondarea Episcopiei de Oradea, ar fi 
recunoscut Trianon-ul, este o pură tâmpenie. Trianon-ul nu poate fi recunoscut de 
nici un om cu mintea întreagă, de nici un european, pentru că Trianon-ul este o 
ruşine mondială. Există remediu pentru nedreptatea care ne-a fost impusă (... ) Noi 
îl cunoaştem, dar actuala situaţie politică din Europa Centrală încă nu ne permite o 
rezolvare ideală”. 


e  Doritorilor de declarații oficiale, le oferim în încheiere, o "emanaţie maghiaro-maghiară: 
ultimul alineat al "Declaraţiei finale a Consfătuirii maghiarilor trăitori în afara 
granițelor". Consfătuire, autointitulată "Sfântul Ştefan '94", ce a avut loc la Budapesta 
în 19 august 1994, cu participarea reprezentanţilor tuturor comunităților maghiare din 
"statele succesoare" şi sub patronatul "țării mamă" (Declaraţia a fost publicată în ultimul 
număr din 1994 al revistei "Erdélyi Magyarság", pe coperta interioară). lată alineatul cu 
pricina: "'Consfătuirea consideră, ca de la sine înţeles, că Ungaria nu intenţionează 
modificarea prin forţă a integrităţii teritoriale a oricăruia dintre statele vecine. 
EVENTUALELE REVIZUIRII, BAZATE PE REGLEMENTĂRI 
INTERNAȚIONALE, (...) UNGARIA LE LASĂ ÎN SEAMA ISTORIEI" (s. n.) 


Sau a repetării istoriei! 

Istorie "'Maghiaro-Maghiară” în citate ( V ) 
8 8S 


Ne întoarcem la "Sf. Ştefan '94", pentru că documentul final al consfătuirii, prima cu 
caracter maghiaro-maghiar oficial şi de largă reprezentare, conține multe alte elemente 
interesante şi instructive, demne de a fi cunoscute, cu atât mai mult cu cât declarațiile la care ne 
referim au fost făcute, în marea lor majoritate, în numele statului maghiar. Drept care, 
reproducerea integrală a documentului respectiv se impune: 


e "'Consfătuirea accentuează că statul maghiar - în pofida nedreptăților săvârşite pe 
seama lui la Trianon şi Paris - doreşte să fie o insulă a păcii, securităţii şi bunăstării 
în spaţiul dunărean. Acesta (statul maghiar — n.n.) acordă comunităţilor naţionale 
de pe teritoriul său toate drepturile prevăzute de documentele ONU, de Charta 
Consiliului Europei privitor la drepturile omului şi de Declaraţia de la Helsinki. 


Statul maghiar aşteaptă ca, în numele reciprocităţii, în interesul păcii şi în 
speranţa realizării bunăstării naţionale, şi acele state în care trăiesc minorități 
maghiare să respecte, în integralitatea lor, drepturile mai sus menţionate, 
rezervându-şi libertatea de a apela, în cazul nerespectării acestora, la remediile 
oferite de legislaţia internaţională. 


Consfătuirea arată că, potrivit Chartei Atlantice, înţelegerii de la Yalta, 
documentelor de bază ale ONU, Chartei Drepturilor Omului a CE şi, mai ales, 
articolului 8 al capitolului I al Declaraţiei Finale de la Helsinki, dreptul la 
autodeterminare este parte integrantă şi fundamentală a dreptului internaţional. 
Ca atare, de acesta trebuie să beneficieze şi minoritățile maghiare, în număr de 
sute de mii sau milioane, aflate pe teritoriul statelor succesoare şi care nu-şi pot 
exercita drepturile etnice. 


În viziunea noastră, tratatele bilaterale nu pot fi încă încheiate, neexistând 
condiţiile necesare în acest sens. Un tratat de bază nu poate fi edificat pe promi- 
siuni, ci doar pe fapte. Considerăm o condiţie preliminară de bază ca ţările în 
cauză - conform normelor europene - să realizeze, la ele acasă, autodeterminarea 
comunităţilor naţionale maghiare şi respectarea integrală a acesteia: autonomie 
teritorială pentru maghiarii grupaţi omogen, autonomie administrativă în zonele 
cu populaţie mixtă şi autonomie culturală pentru cei dispersaţi. Fără realizarea şi 
respectarea durabilă a acestor drepturi, securitatea şi convieţuirea paşnică nu pot 
fi concepute. 


In măsura în care o înţelegere interstatală este necesară, statul maghiar 
trebuie să obţină, prioritar, asigurarea amintitului drept la autodeterminarea 
minorităţilor maghiare. 


Consfătuirea subliniază că nici un fel de înţelegere nu se poate realiza în 
spatele comunităţilor naţionale maghiare şi fără asigurarea intereselor acestora. 
Nici un guvern sau parlament nu poate hotărî asupra destinului personal a 
milioane de indivizi, fără ştirea şi acceptul lor, pentru că aceştia n-au ales 
nicicând conducerea politică a Ungariei. Conducerea maghiară nu poate abdica 
de la apărarea drepturilor maghiarimii din diaspora. 


Consfătuirea consideră, ca de la sine înţeles, că Ungaria nu intenţionează 
modificarea prin forţă a integrităţii teritoriale a oricăruia dintre statele vecine. 
Eventualele revizuiri, bazate pe reglementări internaţionale şi accept bilateral, 
Ungaria le lasă în seama istoriei". (Reamintim că şi Diktatul de la Viena a fost o 
reglementare internațională, acceptată bilateral!) 


e Să trecem la concluziile unei alte reuniuni maghiaro-maghiare, cea de la Debrețin (27 
iulie 1995), la care U.D.M.R. a fost reprezentată, printre alții, de către cei doi preşedinţi 

ai săi: titularul Marko Bela şi onorificul Tokes Lâszlo. Cităm din "Declaraţia Finală”, 
reprodusă în nr. 5 / 95 al publicaţiei "Magyar Figyel6": "Povara istorică a Trianonului 
ne-a adus pe noi aici, la Debrețin. Comunitățile maghiare rămase în afara 
granițelor trianonice au intrat în râşnițele jurisdicției statelor succesoare. Aici a 
început calvarul de proporţii istorice al minorităţilor maghiare: epurarea din 
organele de conducere ale statului, din administraţia publică, privarea de dreptul 
la proprietate, restrângerea progresivă a învățământului în limba maternă şi a 
posibilităţii de folosire a acesteia. 


Aceste procese negative şi devastatoare continuă şi astăzi - în numele 
democraţiei. Până nu demult am suportat imperialismul lingvistic al unor 
imperii, astăzi naţiunile majoritare din bazinul carpatic vor să ne impună limba 
lor. Limba majoritarilor realizează o nouă hegemonie în Slovacia şi România. 
Astăzi, guverne şi parlamente fac legi împotriva limbii minorităţilor naţionale. 
Legi care apără şi consolidează limba majoritarilor. Limba maghiară, lipsită de 
apărare, se confruntă cu forţa statelor. (... ) 


În Ardeal, învăţământul cu două secţii a distrus un sistem şcolar secular si 
autonom. Conform Constituţiei din 1991, în România limba oficială este română. 
O serie întreagă de dispoziţii devastatoare (sic! - n.n.) favorizează înfiinţarea 
şcolilor româneşti în zonele cu populaţie maghiară şi asigură o nejustificată 
penetrare a limbii române în şcolile cu limba de predare maghiară. Noua lege a 
învăţământului asigură deja hegemonia limbii române şi încătuşarea celei 
maghiare.( ... ) 


În octombrie 1990 a apărut o lege care declară limba slovacă limbă 
oficială a statului. Este o lege a exclusivismului ( ... ) care asigură dictatura limbii 
slovace. (... ) 


Folosirea limbii (maghiare - n.n.) este periclitată mai ales în Ardeal, 
Felvidék (sudul Slovaciei - n.n) şi Voivodina. Pentru această situaţie putem 
învinui istoria, împrejurările, incompetenţa politicienilor maghiari... şi chiar pe 
noi înşine. Putem culpabiliza generațiile post-trianonice, demnitarii. preoții, scri- 
itorii, dascălii şi, în general, pe toţi oamenii valizi. În toate ţările s-a aşteptat de la 
noi doar loialitate, acomodare, obedienţă. Iar din împlinirea acestor cerințe s-a 
născut o atitudine de supuşenie. În numele împăcării cu orice preţ, oare de câte 
ori am fost, pur si simplu, laşi? 


Timp de decenii am fost model de conciliere şi convieţuire. Dar pe puntea 
deschisă de noi se circula într-un singur sens. (... ) 


Legile adoptate în Slovacia şi România, referitor la învăţământ şi limbă, 
umilesc națiunea maghiară. 


Trebuie să înţelegem: în spatele nostru, peste capul nostru se tes, se aliază 
interese de putere ale slovacilor, românilor şi sârbilor. Nu mai putem da înapoi! 
Este necesară o concepţie şi strategie maghiară comună în bazinul carpatic. 


Pentru remedierea situației trebuie să  recurgem la principiul 
autodeterminării. În Slovacia, România şi Serbia soluţia este autonomia 
teritorială pe criterii etnice. Numai egalitatea completă a limbilor şi auto- 
guvernarea pot asigura libera folosire a limbii comunităţilor naţionale. 


Propunem ca Parlamentul maghiar să adopte o lege pentru apărarea 
limbii maghiare. Această lege să stabilească un program pentru protecţia limbii 
materne a comunităţilor maghiare din afara graniţelor. Propunem înființarea, pe 
aceste teritorii, a unor centre şi oficii instituţionalizate de apărare a limbii 

maghiare. (... ) 


Atragem atenţia Consiliului Europei să acorde interesul cuvenit situaţiei 
dramatice în care se află comunitățile maghiare din bazinul carpatic, în ceea ce 
priveşte posibilitatea de a-şi folosi limba maternă." 


Debrețin, 27 iulie 1995. Participanții. 


e DI Marko Bela, acelaşi care în iulie semna declaraţia de mai sus, declară, la TVR, în 8 
iunie 1995 (deci după "Sf. Ştefan '94" şi imediat înaintea lui "Debrețin '95"), că 
"U.D.M.R. nicicând n-a cerut sau pretins autonomie etnică pentru minoritatea 
maghiară". lar dl Marton Arpad, alt semnatar al actului, afirma, în "Cronica Politică” 
din 5-11 / iunie '95 următoarele: "N-am declarat şi n-am avut niciodată în programul 
nostru un asemenea concept, mai ales că autonomia teritorială pe criterii etnice este 
intraductibilă în limba maghiară. Este un concept născut de români, deoarece 
însăşi terminologia folosită este românească." (De fapt, în ungureşte nu se spune "pe 
criterii etnice", ci "pe bază etnică”. Ceea ce - nu-i aşa? - este cu totul altceva?) Aşa cu 
"transparenţa" şi "onestitatea" politicii udemeriste. 


e Spre totala edificare, reproducem, din acelaşi nr. 5/95 al publicaţiei "Magyar Figyel6", 
un fragment din discursul episcopului Tökés Laszlo, preşedinte de onoare al U.D.M.R., 
rostit cu ocazia "Reuniunii de la Debrețin": "Realitatea este că, departe de mult 
trâmbiţata «reconciliere istorică», statele succesoare îşi continuă politica de 
deznaționalizare, veche de peste 75 de ani, încercând, prin asimilarea completă a 
minorităţii maghiare, să-şi DEFINITIVEZE STĂPÂNIREA (s.n.) asupra 
teritoriilor câştigate prin tratatele de pace de la Paris". 


Se poate ceva mai limpede şi mai fără echivoc? Şi nimeni nu s-a desolidarizat de cele 
rostite, atunci şi acolo, de către episcopul Tökés. Nici la Debrețin şi nici altundeva sau altădată. Iar 
sfinția-sa continuă să fie preşedinte de onoare al U.D.M.R. Care este singura concluzie ce poate fi 
trasă? Ce altceva putem deduce decât că este vorba de viziunea "maghiaro-maghiară” asupra 
caracterului provizoriu a tot ceea ce s-a statuat la Trianon, Paris sau Helsinki? 

Istorie Maghiaro-Maghiară în citate (VI ) 


Anul 1996 a reprezentat un moment de cumpănă în istoria de care ne ocupăm. Pe de o 
parte este anul în care conducerea statului maghiar, cea care a patronat "Sf. Ştefan '94" şi 
"Debrețin '95" (fără a semna însă declaraţiile finale), renunță la jocul duplicitar şi se implică 
oficial în elaborarea celebrei "Declaraţii Maghiaro-Maghiare", declarație ce consfințeşte 
asimilarea revendicărilor de tip udemerist ca obiective ale politicii externe maghiare şi, pe de 
altă parte, anul în care aceeaşi politică externă, în perspectiva Summitului de la Madrid şi 
suportând neîndoielnice presiuni americane, este nevoită să recurgă la o "cotitură". De altfel, 
articolul din care vom cita se şi intitulează "Cotitură în politica externă maghiară" 
("Romániai Magyar Szó" din 12 ianuarie 1996). 


Autorul articolului este politologul Molnár Gusztáv, şeful colectivului de cercetări 
geopolitice central-europene al TLA (Teleki László Alapitvány = Fundaţia Teleki László), 
personaj frecvent citat în revista ,„22" şi considerat de către dl Gabriel Andreescu, de pildă, ca 
un autentic mentor. lată câteva fragmente din textul cu pricina: 


e Din momentul în care, în august 1995, SUA au decis să intervină în Balcani, rolul 
geopolitic al Ungariei a crescut considerabil. NATO şi, cu precădere, SUA au 
nevoie de un cap de pod strategic în Ungaria, orientat spre Europa de Sud-Est, ceea 
ce face din integrarea atlantică o prioritate indiscutabilă a politicii externe 
maghiare. Trebuie să înţelegem că această integrare va hotărî viitorul ţării si al 
întregii maghiarimi precum si natura relaţiilor noastre cu vecinii şi cu maghiarii 
din afara graniţelor (s. n.). De această dată nu mai este vorba de "integrare 
europeană" sau de alte asemenea vorbe goale, ci de Occident ca parte interesată, ca 
aliat care îşi apără, inclusiv cu mijloace militare, interesele şi valorile de civilizaţie. 
Şi care poate leza şi chiar lezează interesele vitale ale altora. ( ... ) Despre Marea 
Britanie, Franţa, Italia, dar, în aceeaşi măsură şi despre România şi Serbia, care le 
imită, putem spune că sunt state supercentralizate si, ca atare, din ce în ce mai 
vulnerabile. (.. ) În cazul statelor alcătuite din regiuni cu identitate istorică 
diferită, pretenţia de suveranitate nelimitată este la fel de respingătoare ca şi relația 
Putere-individ într-un stat totalitar. Iar în cazul statelor apărute după dezinte- 
grarea unor alcătuiri statale mai mari, această aspirație la suveranitate este de-a 
dreptul ridicolă. (... ) Acele unităţi politice, mai mici sau mai mari, care dispuneau 
de o anumită independenţă, de instituţii politice, de tradiţii şi de conştiinţă statală, 
pot fi considerate state chiar dacă aparţin, în condiţii de mai mică sau mai mare 
subordonare, unui organism politic mai larg. În acest sens, pot fi considerate state 
Cehia şi Moravia în cadrul Imperiului RomanoGerman (... ) sau Ungaria în cadrul 
monarhiei Habsburgice. (... ) Ungaria ("istorică" - n.n.) va renaşte, în momentul în 
care - împreună cu partenerii istorici - se va integra într-o nouă alcătuire 
suprastatală, mai aerisită şi mai largă decât cele anterioare, alcătuire ce va fi destul 
de aproape spre a asigura pacea civică şi destul de departe pentru a permite, după 
bunul plac, continuarea unei istorii bazate pe comunitatea de tradiţii, obiceiuri şi 
interese". 


Îndemnurile şi promisiunile dlui Molnár, precum şi presiunile americane s-au dovedit 
rodnice: cotitura s-a produs, Ungaria, de dragul NATO, dar, mai cu seamă, de dragul 
perspectivelor pe care le deschidea integrarea, a renunțat să mai obstrucționeze Tratatul 
româno-maghiar. Acesta a fost parafat, iar vecina noastră de la Apus a fost nominalizată pentru 
"primul (şi ultimul?) val". Ceea ce nu înseamnă, fireşte, că, la vremea respectivă, aleşii 
poporului din Ungaria, după ce s-a slobozit "vrabia din mână" ar fi rămas deosebit de încântați 
de isprava guvernului socialist. Ba, am zice că întreaga Opoziție din Parlamentul maghiar a 
tunat şi fulgerat împotriva Tratatului, în termenii în care acesta a fost încheiat. Mai mult, 
amintita Opoziție a procedat la convocarea unei sesiuni extraordinare, în speranța obținerii unei 

majorități parlamentare care să-i permită impunerea unui veto. 


Trecem peste anticonstituționalitatea demersului, încheierea unui tratat de bună 
vecinătate nefiind o prerogativă a parlamentului, acesta având menirea doar de a-l ratifica sau 
nu. Interesant şi demn de reprodus este însă ceea ce s-a rostit cu ocazia respectivei sesiuni, în 
ziua şi noaptea de 3/4 septembrie 1996, sesiune transmisă în direct de către postul maghiar 
Duna TV. Alături de intervenţii aparținând parlamentarilor din Opoziţie, vom reproduce si 
câteva luări de cuvânt ale reprezentanților Puterii, acestea conținând la rândul lor, destule 
elemente interesante. Fireşte, din economie de spațiu, vom reda doar fragmente. Şedinţa este 
deschisă de reprezentantul partidului care a inițiat convocarea: 


Is6pi Tamás (KDNP - Partidul Creştin-Democrat) "Renunţând la autonomie şi 
drepturi colective, Ungaria îşi părăseşte minoritarii. Aceştia, în teritoriile unde sunt 
majoritari, trebuie să se autoguverneze în baza unui statut special. Renuntarea la 
cele stabilite cu ocazia întâlnirii maghiaro-maghiare înseamnă abandonarea 
minorității maghiare la discreţia antimaghiarismului elitei politice româneşti. Că 
autonomia teritorială a minoritarilor ar periclita graniţele, este o simplă găselniţă a 
acestor politicieni. ( ... ) Nici un fel de integrare nu ne poate obliga să semnăm 
tratatul. Suntem europeni de 1100 ani." 


Kovács Lâszlo (M.A.E. ungar) - "Referitor la compromisul făcut, trebuie avut în 
vedere că în România forţele radicale naţionaliste sunt deosebit de puternice, iar 
elita politică ţine morţiş la statul naţional. În acest sens, trebuie să spun că guvernul 
anterior a dat U.D.M.R.-ului iluzii deşarte. Dar, oricum, ceea ce s-a obţinut nu este 
puţin: acceptarea Recomandării 1201, chiar dacă nu ca normă juridică; anexa nu 
este de interpretare, ci consemnează doar faptul că părțile nu-şi asumă obligaţii de 
respectare, deci nu are caracter restrictiv; noţiunea de "drepturi individuale 
practicate împreună" poate fi asimilată cu drepturile colective. De altfel, tratatul 
este deschis, în viitor, pentru alte elemente şi norme. Dacă vine un alt guvern în 
România, tratatul poate fi ameliorat sau chiar schimbat. 


Torgyán Jozsef (FKGP - Partidul Micilor Agrarieni Independenti) - "Tratatul poate fi 
comparat cu Diktatul de la Trianon, sicriul întregii maghiarimi. Ba, aş putea spune 
că e mai rău decât acesta. Acest tratat nu ia în considerare interesele şi drepturile 
maghiarilor. Este un tratat unilateral. Este total antimaghiar şi trădător de neam şi 
de ţară. Va aduce nu stabilitate, ci instabilitate. Tratatul induce în eroare şi opinia 
publică internaţională." 


Eörsi Mátyás (Sz.D.Sz. - Uniunea Social-Democrată) - "Tratatul asigură integrarea 
euro-atlantică şi ameliorează relaţiile de vecinătate. Îmbunătăţirea situaţiei 
minorităţilor este îndoielnică. Alternativa la tratat ar fi Iugoslavia. În caz că 
Ungaria n-ar semna tratatul, în forma lui actuală, ar fi considerată vinovată şi 
etichetată ca revizionistă." 


Giczy Gy6gy (KDNP) - "Tratatul ignoră ofensele aduse secuilor şi denotă lipsa 
solidarităţii Ungaria - Ardeal. Fără autonomie nu se poate păstra nimic din cultură 
şi învăţământ, nu se poate prezerva identitatea națională." 


Orbán Viktor (FIDESZ - Uniunea Tinerilor Democraţi) - "Un tratat care nu rezolvă 
situaţia celor două milioane de unguri pe care două diktate i-au aservit României, 
nu poate ameliora relaţiile dintre cele două ţări. Oricum, pentru orice tratat 
bilateral, condiţia este autonomia secuilor." 


Bretter Zoltân (Independent) - "Semnarea tratatului este necesară, în primul rând, 
pentru a împrăştia iluzia anulării Trianon-ului."” 


Lezsâk Sândor (MDF - Forumul Democrat Maghiar) - "Budapesta îi trădează pe 

ungurii din România, cum a făcut şi cu cei din Slovacia. Ungaria nu a învăţat nimic 
din drama de la Trianon, din sfârtecarea ţării." 


e Vitányi lván (M.Sz.P. - Partidul Socialist Maghiar) - "Tratatul conţine tot ce e 
necesar pentru păstrarea identităţii minorităţii maghiare. Ar fi cazul să vorbim şi 
despre ce-ar trebui să facem pentru ca şi minoritatea română din Ungaria să-şi 
poată păstra identitatea." (Primul şi singurul care atinge acest subiect! - n.n.) 


e Jeszenszky Géza (MDNP) - "Tratatul e mai slab ca cel cu Slovacia. Voința politică 
şi bunăvoința au lipsit, atât la slovaci, cât şi la români. Mă îndoiesc de respectarea 
clauzelor tratatului în România. Va trebui să apelăm din nou la opinia publică 
mondială." 


e Kapronczy Mihály (MDF) - "Unul din principalele defecte ale tratatului este faptul 
că nu prevede posibilitatea modificării paşnice a graniţelor." 


e În încheiere, ministrul de Externe al Ungariei, dl Kovâcs Lăszlo, declară, printre altele, 
următoarele: "Afirmatiile că tratatul ar fi al treilea Trianon sau că e mai rău decât 
acesta, denotă neseriozitate. Cine crede că acest tratat poate să repare, să anuleze 
două diktate (sic! - n.n.) este un naiv”. 


Cotitură, cotitură, dar cele de mai sus ilustrează, fără echivoc, că "vrabia de pe gard" a 
dlui Molnár Gusztáv (TLA) n-a prea reuşit să-i consoleze pe cei din Opoziţie, în frunte cu 
"Forumul Democrat Maghiar" (fostul partid de guvernământ), pentru pierderea "violabilității 
graniţelor”. Dar, oricum, vorba dlui Kovács Lâszlo (exponent nu al Opoziţiei, ci al Puterii din 
Ungaria), "dacă vine un alt guvern în România (şi a venit!), tratatul poate fi ameliorat sau 
chiar schimbat". Nemaivorbind de faptul că "s-a evitat iugoslavizarea" şi s-a deschis drum 
Occidentului ("ca parte interesată"), care ştie să-şi apere, "inclusiv cu mijloace militare, interesele 
şi valorile de civilizaţie". 


Nu ştim unde se opresc interesele Occidentului, dar ştim, de la dl Samuel P. Huntington, 
unde se termină valorile de civilizaţie ale acestuia. 

Istorie "Maghiaro — Maghiară în citate ( VII ) 


Ultimele luni ale anului 1996 au fost marcate de evenimente cu largă rezonanță în mediile 
maghiaro-maghiare. Este vorba de semnarea Tratatului româno-maghiar, ratificarea acestuia în 
Parlamentul ungar, alegerile din România şi de ecourile acestor evenimente. E interesant de urmărit 
cât de bine se conjugă acestea la nivel maghiaro-maghiar. Să începem cu diaspora. 


În 4 noiembrie '96, la emisiunea în limba maghiară a TVR, dl. Marko Bela declara 
următoarele: "Vom merge cu aceia care ne vor asigura independenţa individuală şi 
colectivă şi ne vor garanta dreptul de a decide în toate problemele ce privesc 
comunitatea maghiară din România." lată, aşadar, oferta de colaborare a U.D.M.R. şi 
preţul acesteia, lansate deja a doua zi după victoria în alegeri a C.D.A. Convenţia se 
arăta receptivă, drept care, în "România Liberă" din 8 noiembrie 1996 putem citi că se 
duc tratative cu U.D.M.R. Negocierile se dovedesc fructuoase, pentru că acelaşi domn 
Marko, la o următoare emisiune TV, precizează: "Nu vizăm neapărat portofolii 
ministeriale. Ne-am aliat cu noua Putere pentru a ne rezolva problemele 
comunitare". Iar dl. Tokay György, pentru a împrăştia orice dubii, adaugă: Să 
vedem, în continuare, "replica Budapestei". Cele ce urmează au putut fi văzute şi auzite, 
în 10 decembrie 1996, pe postul maghiar Duna TV: 


Ora 18,00 - şedinţa de ratificare a Tratatului româno-ungar (în direct de la Parlamentul 
ungar). 


Pallag Lâszlo (Partidul Micilor Agrarieni Independenţi): "Pentru integrarea euro- 


atlantică se trădează interesele minorităţii maghiare din România, se trădează 
interesele fundamentale ale Ungariei." 


Suryân_Lâszlo (Partidul Creştin-Democrat): "V-am avertizat că nu trebuia 


încheiat tratatul cu fostul guvern din România. Cu actualul am fi putut negocia în alte 
condiţii şi cu alte şanse." 


Lezsák Sándor (Forumul Democrat Maghiar): "Fără autonomie, drepturi 


colective, autoguvernare, retrocedarea averilor bisericeşti, învăţământ independent, 
tratatul nu face doi bani." şi aşa mai departe. 


Ora 19,00 - Interviu cu dl. Kincses Elöd, fost vicepreşedinte al CPUN Tg. Mureş, pe 
vremea evenimentelor din martie '90, fugit în Ungaria (el ştie de ce, pentru că n-a fost 
urmărit în instanță sau judecat şi condamnat în contumacie), actualmente prosperul 
proprietar a două birouri de avocatură, unul la Budapesta, altul în Tg. Mureş. Susnumitul 
declară următoarele: "Eu n-am instigat, ci, dimpotrivă, am încercat, vorbind şi în 
limba română, să liniştesc spiritele. ( ... ) Cseresznyes Pál a fost condamnat la 10 
ani, pentru un simplu picior în burtă, când, de fapt, putea primi cel mult 6 luni, 
pentru depăşirea legitimei autoapărări. ( ... ) Totul va trebui revizuit, procesele 
redeschise. Sunt convins că actualul preşedinte îl va grația pe Csereszny6s". 


Ora 20,00 - Reportaj din Sepsiszentgyörgy (Sf. Gheorghe-Covasna), inserat pe marginea 
unui interviu luat primarului urbei, dl. Albert. Totul începe cu nişte filmări care, prin 
repetare şi multiplicare, sugerează un oraş aflat sub ocupaţie militară. Este acuzat faptul 
că Ministerul de Interne, fără aprobarea (sic!) Primăriei, a hotărât construirea unei 
cazărmi pentru jandarmi, pe un amplasament situat în afara oraşului. Sunt chestionaţi 
câțiva localnici, care declară că n-au nevoie de jandarmi, se pot apăra şi singuri, iar 
prezenţa acestora creează doar adversitate şi nelinişte. Întrebat asupra inițiativei 
Ministerului de Interne, primarul o interpretează ca "'militarizare şi schimbarea 
componenţei etnice, altfel spus, românizare forțată". Concluzia reportajului este că 
dacă noua Putere nu va opri construirea cazărmii, înseamnă că "ocupația militară a 
secuimii" se menține, dovadă că în România nu s-a schimbat nimic. 

e Ora 21,00 - Concert festiv "Bartok", la Opera din Budapesta, manifestare ce încheie 
sărbătorirea "Millecentenarului”. În deschidere, ţine o cuvântare preşedintele Ungariei, 
dl. Göncz Árpád. Cităm din finalul ei: "Am sărbătorit mult mai modest ca la 1000 de 
ani (1896 — n.n.), când Ungaria era la apogeu. Sperăm ca în anul 2000 să putem 
sărbători evenimentul (1104 ani de la descălecat - n.n.) în alte condiţii, care să ne 
permită anvergura şi fastul de odinioară”. După care orchestra filarmonică din 
Budapesta, sub bagheta dirijorului Gilbert Varga, atacă poemul simfonic "Kossuth" de 
Bela Bartok. 


e Ora 22,00 - Se retransmit cele de la ora 18,00 şi alte câteva intervenții. 


Kovács Lâszlo (MAE ungar): "Tratatul are defecte, dar poate fi oricând 
îmbunătăţit. M-am înţeles cu dl. Adrian Severin să ne întâlnim încă în cursul acestui 
an". 


Horn Gyula: "Vom rediscuta cu partea română toate problemele din tratat." 
(sic !). 


e În încheiere să apelăm la o publicaţie maghiaro-maghiară, revista "Erdélyi Magyarság" 
(care este tradusă, în toate limbile de largă circulație şi publicată în 17 țări ale lumii, 
aflate în Europa, Asia şi cele două Americi), editată la Budapesta, dar scrisă, în proporție 
de peste 50 la sută, de către corifei udemerişti. Vom reproduce din nr. 20 al revistei. 


Pentru început, cităm din articolul "Magyar sérelmek, szlovák bünök" (Prejudicii 
maghiare, culpe slovace): "Minoritarii trăitori în Ungaria s-au bucurat şi se bucură de 
deplina egalitate în drepturi şi nu au cunoscut nicicând oprimarea la care au fost şi 
sunt supuşi maghiarii aflați în teritoriile rupte din trupul țării la Trianon. (... ) Statul 
maghiar, încă din 1868, a legiferat pentru minoritățile naţionale posibilitatea de a-şi 
folosi limba maternă în învăţământ, cultură, administraţie şi justiție." 


Cum îşi explică dl Varga Imre, autorul articolului de care ne ocupăm, faptul că 
"oprimaţii" din Slovacia, în număr de şase sute de mii, sunt bine mersi, n-au fost 
deznaționalizați şi asimilați, şi-au păstrat numele nealterat etc. (ca de altfel şi cei un milion 
şi jumătate de unguri din Ardeal), pe când "răsfăţaţii” din Ungaria, în număr de 150.000 
(una sută cincizeci de mii) în 1920, au dispărut aproape cu desăvârşire? (Ca de altfel şi cei 
250.000 de români). Şi din unii şi din alții mai existând doar câteva mii, cu numele 
maghiarizat (inclusiv cel de familie), care abia o mai rup pe limba maternă şi pe care nici nu 
prea îndrăznesc s-o mai folosească, sătui de atâta "discriminare pozitivă”. Deci, cum explică 
dl Varga "paradoxala" situaţie de mai sus? Simplu. Mai întâi încearcă să pună vina pe un 
schimb forțat de populaţie, după care, amintindu-şi că la "Potsdam" s-au refuzat aceste 
schimburi, îi culpabilizează pe intelectualii slovaci din Ungaria, "care s-au repatriat în bloc", 
Cei rămaşi, fie că "simțeau ungureşte", fie că "apartenenţa le era indiferentă". După care dl 
Varga adaugă: "Şi astfel, această minoritate, împuțţinată şi fără conştiinţă națională, 
care trăia aici deja de secole şi considera că patrie îi este Ungaria, s-a dizolvat de bună- 
voie în națiunea maghiară, a fost asimilată în mod paşnic”. Simplu şi clar nu-i aşa? Se 
naşte doar întrebarea, de ce a plecat, de ce s-a repatriat în bloc intelectualitatea slovacă din 
Ungaria? De bunăvoie şi nesilită de nimeni? Oare nu s-a procedat la fel ca, de pildă, în 
secuime, în primele luni ale lui 1990? Şi cu aceeaşi viză şi finalitate? 


Spre sfârşitul articolului, printr-o formulare sintetică, dl. Varga Imre ne arată şi 
"deosebirea" esenţială dintre minoritari şi minoritari: "Nu Ungaria a furat teritoriile 
vecinilor, subjugând alte popoare!" 


Pentru "detalii", să vedem ce scrie dl. Ujvâri Ferenc în acelaşi număr al 
revistei E.M., sub titlul "Szabad elhatározásból" ("Din proprie iniţiativă”): "În 
cazul Ungariei, Trianon-ul a indus o situaţie fără precedent în istorie: 71 la sută 
din suprafaţa ţării a fost atribuită statelor succesoare, trei (două, de fapt n.n.) 

milioane şi jumătate din etnicii maghiari fiind obligaţi să devină cetăţenii altor 
state. Modificarea prin forţă a granițelor, generând o atare situaţie de excepție, 
impune, în mod logic, reconsiderarea noțiunilor de patrie, naţiune, cetățenie." 
În acest sens, dl. Ujvári este de părere că "posibilitatea de a-ţi alege cetăţenia ar 
trebui să fie inclusă în categoria drepturilor universale ale omului. ( ... ) Pe de 
altă parte, Ungaria este îndrituită să-şi adapteze legislaţia situaţiei post- 
trianonice care i-a fost impusă, asimilând aşa numitele "ius sanguinis" (dreptul 
naşterii) şi "ius terrae" (dreptul teritorial), în baza cărora orice etnic maghiar, 
născut din părinţi maghiari şi trăitor pe teritoriul fostei Ungarii a Sfântului 
Ştefan, ar deveni automat cetăţean maghiar, pentru că s-a născut şi trăieşte pe 
pământul natal, în propria patrie, de unde n-a emigrat nicicând". 


In lumina celor de mai sus, dl Ujvâri consideră că toți ungurii din statele 
succesoare sunt îndrituiți, în cel mai rău caz, la dubla cetăţenie. Obiectiv pentru 
atingerea căruia domnia sa îndeamnă la nesupunere civică. 


În finalul articolului, dl Ujvări Ferencz precizează: "Dubla cetăţenie ne-ar 
asigura fundalul juridic pentru exercitarea drepturilor noastre, incluzând aici 
şi autonomia personală, culturală si teritorială, şi ne-ar permite consacrarea 
realității că suntem parte de naţiune întemeietoare de stat, pe pământul nostru 
natal, în propria patrie, şi nu minorităţi naţionale ale Ucrainei, Slovaciei, 
Serbiei sau României. Nerecunoaşterea acestei realităţi va impune revizuirea 
Trianonului în spiritul lui restitutio in integrum." 


Aşa cu "dubla cetăţenie" (şi ale sale implicaţii), despre care se crede că ar fi un 
concept de curând inventat, undeva pe la Cluj. 

Istorie " Maghiaro-Maghiară ” în citate ( VIII ) 


Rămânem tot la Duna TV, post destinat tuturor "statelor succesoare", recepționat, ca atare, şi 
în România şi difuzat, pe cablu, în întreg Ardealul. Acest post de televiziune este la fel de 
"maghiaro-maghiar" ca, de pildă, revista Erdélyi Magyarság. De ce spunem asta? Pentru că, deşi 
studiourile se află la Budapesta, majoritatea covârşitoare a reportajelor sunt realizate în amintitele 
state succesoare. ŞI nu numai atât, susținerea financiară are tot aceeaşi proveniență. De unde ştim? 
Nimic mai simplu: oricine, cunoscător al limbii maghiare, care are răbdarea să aştepte închiderea 
emisiunii, o poate afla. În fiecare noapte, după terminarea programului - şi înaintea apariţiei 
acvariului cu peşti exotici - minute în şir, pe ecranul televizorului se derulează o lungă listă (sute de 
întreprinderi şi instituții, mii de persoane particulare) a sponsorilor, în imensa lor majoritate 
provenind din Ardeal, Felvidek (Slovacia), Ucraina sub-carpatică şi Voivodina. 


e Iată ce oferea Duna TV, spre vizionare, minoritarilor maghiari din statele succesoare, la 
data de 9 februarie 1997. Este vorba de o "masă rotundă", cu următorii participanţi: 
Ormos Mária, istoric, profesor universitar, academician, Romsics Ignácz, istoric, 
profesor universitar, Glatz Ferenc, istoric, preşedintele Academiei de Ştiinţe din 
Ungaria. Pe post de "moderator", de fapt gazdă şi "yes-man", un realizator al cărui nume 
nu apare pe generic. Subiectul "dezbaterii" - Conferinţa de Pace de la Paris, în perspec- 
tiva celor 50 de ani recent împliniți, dar şi în cea a celor 27 care au precedat-o. 


Iată, în rezumat, ce afirma dna academician Ormos: nici la Trianon şi nici la Paris n- 
a fost nici un fel de conferință de pace; învingătorii au hotărât totul, în mod discreţionar, în 
prealabil; principiile wilsoniene au fost doar pretexte de reîmpărțire, după bunul plac, a unor 
teritorii ocupate; perdanții au fost puşi în faţa faptului împlinit; singurul "criteriu" avut în 
vedere a fost echilibrul militar. 


DI Romsics, mai nuanţat în aprecieri, susține că "aliații" n-au putut obţine o pace mai 
avantajoasă (la Paris, în 1947 - n.n.) având nevoie de ruşi, mai ales în Pacific. Pe de altă 
parte, prezenţa armatei sovietice în zonă a jucat un rol greu de neglijat. Ruşii au câştigat 
teritorii finlandeze, ţările baltice, o bună parte din Polonia, nordul Bucovinei şi Basarabia, 
oferind compensaţii: Poloniei în dauna germanilor, Cehoslovaciei în dauna Ungariei, iar 
României tot în dauna Ungariei (cu referire, fireşte, la Ardeal - n.n.). Şi mai spune dl 
Romsics că dacă sovieticii n-ar fi reuşit să-şi adjudece teritoriile dintre Prut şi Nistru, atunci 
Ardealul devenea, în cel mai rău caz, independent. De altfel, după părerea domniei sale, în 
septembrie 1945, la nivel de miniştri de Externe, numai veto-ul rusesc a privat Ungaria de 
22.000 de km? din teritoriul Ardealului. 


DI Glatz, pe care îl cunoaştem din cele publicate în "Erdélyi Magyarság" şi 
"Romániai Magyar Szó", afirmă că în Europa Centrală şi de Sud-Est graniţele naţionale şi 
cele statale nu s-au suprapus niciodată, iar în cazul Ardealului principiul național este 
imposibil de aplicat. Mai spune domnia sa că "statele succesoare", apărute după destrămarea 
Austro-Ungariei şi menținute şi după "aşa-zisa" Conferinţă de Pace de la Paris, sunt tot state 
multinaționale, alcătuiri artificiale care în loc să rezolve tensiunile interetnice le-au 
amplificat. Şi mai spune dl Glatz că la Trianon şi la Versailles învinşii au fost pedepsiţi. lar 
în 1947, la Paris, ipocrizia şi fuga de răspundere, pe de o parte, şi, pe de altă parte, teama de 
situația nerezolvată a propriilor minorități naționale i-a determinat pe occidentali să opteze 
pentru un status-quo. Dar, conchide dl Glatz "nimeni să nu-şi imagineze că o nedreptate 
de asemenea proporţii poate dura o veșnicie". 


"Dezbaterea" se încheie cu prezentarea, în prim plan, a unei ilustrate (preţul 200 
forinți) ce reprezintă "Ungaria Mare", ilustrată care, la acţionarea unui resort, îşi detaşează 
teritoriile pierdute la Trianon, scoțând în evidență harta "jalnică" a "Ungariei Mutilate" 

(Csonka Magyarorszâg). La aşa dezbatere, o încheiere pe măsură. 


e Să trecem, de dragul simetriei, la o altă masă rotundă. Data: 10 februarie 1997. Locul 
desfăşurării: Emisiunea în limba maghiară a TVR. Moderator: Galbâcs Pál. Participanți: 
Verestoy Attila, Csapo Jozsef, Birtalan Ákos şi Takács Csaba. În deplin consens, 
susnumiții discută despre eficientizarea participării U.D.M.R. la guvernare, după care se 
trece la probleme "mai generale" privind viitorul Europei. lată câteva idei: 


Uniunea Europeană va fi fără graniţe şi se va baza pe o uniune şi cooperare între regiuni şi 
nu între țări. 


Statul naţional va deveni ceva pur simbolic. 


La întrebarea moderatorului dacă pe actualul teritoriu al României (Ardealului?) 
administraţia se va mai face în limba română, dl. Verestoy exclamă: "De ce nu în limba 
engleză"?! 


e Să revenim la Duna TV, pe data de 15 martie 1997 (149 de ani de la Revoluţia din 
1848). Am urmărit cele şase ore de transmisiune ale postului (maghiaro-)maghiar de 
televiziune, închinate zilei naționale a Ungariei, sau, cum s-a precizat expres, zilei 
naționale a întregii maghiarimi. 


Cu precădere, am zice noi, a celei aflate în statele succesoare. De ce? Pentru că pe 
teritoriile respective, mai ales în Ardeal, sărbătorirea evenimentului s-a desfăşurat cu o 
amploare care o depăşea net pe cea din "patria mamă". Paradoxal? Câtuşi de puțin. De ce? 
Simplu, pentru că aceasta (sărbătorirea) avea nu atât menirea să cinstească momentul, cât să 
demonstreze lumii întregi cât de "maghiare" sunt aceste teritorii "pierdute" la Trianon şi cât 
de "legată" este istoria Ungariei (Mari) de acestea. Drept care, beneficiind şi de nefericita 
politică "naţională" a guvernului Ciorbea, Duna TV a reuşit un veritabil tur de forță. Am 
asistat la o desfăşurare de "însemne naționale" care ne-a amintit de 1940: sute de steaguri 
roşu-alb-verde, mii de cocarde cu aceleaşi culori, simbolice apariții ecvestre (exclusiv pe cai 
albi, aidoma celui pe care şi-a făcut Horthy intrarea triumfală în Cluj), intonarea imnului de 
stat maghiar, declamări, lozinci de tipul "Hit, bizalom, kitartás" ("Credinţă, speranţă, 
perseverență") şi aşa mai departe. Am ascultat declarații de tipul: "Ceea ce forţa şi 
neşansa ne-au luat, putem oricând redobândi prin exploatarea oportună a 
conjuncturilor favorabile, cu condiţia să nu uităm si să nu renunțăm niciodată"! 
Am ascultat "Talpra magyar" ("Sus maghiare") de Petöfi, care îndeamnă la răzvrătire şi 
eliberarea din robie. L-am auzit pe deputatul udemerist Márton Árpád vorbind de "condiţii 
similare cu cele din 1848"! Am auzit un primar din secuime (şi nu numai pe el) 
declarând că cele 12 puncte din platforma revoluționarilor maghiari sunt la fel de actuale şi 
astăzi. Am ascultat îndemnuri adresate parlamentarilor şi miniştrilor U.D.M.R. să renunţe la 
colaboraționism (sic) şi să-şi impună statutul de "asociați la putere", după modelul 
"dualismului" inaugurat la 1867, şi aşa mai departe. 


Punând cap la cap, în singura ordine logică şi firească ce poate intra în discuţie, cele relatate 
(şi multe altele pentru care nu avem spațiul necesar), ajungem, vrând-nevrând, la următoarele: 


e Se poate face o paralelă perfectă între situaţia din 1848 şi cea de azi. 


e Toate cele 12 puncte ale revendicărilor paşoptiste maghiare sunt la fel de actuale si 
astăzi. 


e Revoluţia maghiară de la 1848, în ciuda faptului că a fost înfrântă, a dat, până la urmă, 
câştig de cauză revoluţionarilor, prin crearea, în 1867, a statului dualist austro-ungar, 
dualism care a însemnat asociere la putere. 


e Nici astăzi nu pot fi concepute alte raporturi decât cele ce au la bază această asociere. 
Orice colaborare cu statul român, orice manifestare de loialitate față de acesta, care nu se 

bazează pe asocierea la putere, nu sunt altceva decât expresii ale colaboraționismului. 


Ce putem înţelege din cele de mai sus? Nimic altceva decât următoarele: 


Tot aşa cum în 1848 Austria habsburgică stăpânea samavolnic Ungaria, astăzi România 
deține, în mod abuziv, o treime din teritoriul acesteia, respectiv Ardealul. 


Ca atare, revendicarea acestuia este la fel de legitimă şi astăzi. Drept care, cele 12 puncte 
amintite (printre care figura şi anexarea Ardealului la Ungaria) sunt la fel de actuale şi In 
prezent. 


Lupta U.D.M.R., patronată oficial de către Ungaria, pentru "drepturile maghiarimii”, 
nu este altceva decât continuarea "războiului de independență de la 1848", dus 
(deocamdată) cu alte mijloace. 


Singurul compromis (provizoriu) în această luptă, la care este dispusă partea maghiară, e 
asocierea la putere, după modelul dualismului austro-ungar instaurat la 1867. Ceea ce ar 
însemna un Ardeal (singurul vizat, fireşte) autonom şi dualist. Deocamdată. 


In afara acestui model, orice alt tip de relație cu statul român se consideră a fi 
colaboraționism. (Noţiune care presupune, în cadrul unui stat ocupat, colaborarea cu 
ocupantul). 


Iar la această sfidare, la această veritabilă declarație de război, Puterea din România nu a 
avut nici o reacție. lar presa "de serviciu", scrisă şi electronică, a consemnat doar faptul că 
sărbătorirea Zilei Naţionale a Ungariei, pe teritoriul României, a decurs fără incidente. 

Istorie "Maghiaro - Maghiară” în citate ( LX ) 


1997 - an de intensă valorificare a trocului care a adus U.D.M.R. Ia guvernare - este marcat 
şi de o crescândă agresivitate şi obrăznicie a amintitei formaţiuni, confruntată cu rezistenţa mediilor 
parlamentare, universitare şi, în general, a opiniei publice româneşti la aberantele Ordonanţe de 
Urgenţă emise de către Guvernul Ciorbea. Pentru a grăbi implementarea acestora (este vorba, 
fireşte, de Ordonanţele ce privesc învățământul şi administraţia locală), U.D.M.R. recurge la 
proteste, pâre, dezvăluiri de protocoale secrete, ameninţări cu retragerea de la guvernare şi aşa mai 
departe. Se atacă până şi Televiziunea Naţională, "instituţie total" aservită coaliției guvernamentale 
(n-o spunem noi, ci dl. Dumitru luga, preşedintele SLRTV: "Abia acum, sub regimul 
Constantinescu, în TVR a dispărut orice urmă de echidistanţă şi independență, aceasta 
devenind o simplă unealtă a Puterii, un organ de partid şi de stat" - Adevărul din 14 iulie 
1997). Iată, în acest sens, o mostră de obrăznicie udemeristă, publicată În "Romániai Magyar Szó" 
(30 august '97): 


e SCRISOARE DESCHISĂ ADRESATĂ ALINEI MUNGIU PIPPIDI 
Stimată Doamnă 


"Vă urmăresc cu interes, încă de la primele articole scrise, şi vă apreciez 
evoluţia profesională. Sunteţi un intelectual lipsit de prejudecăţi, cultivat, talentat şi 
deschis pentru dialog. (A se vedea "Ediţia Specială" cu Ion Iliescu - n.n.). Nu pot decât 
să mă bucur dacă tânăra generaţie aduce în presă un atare suflu novator. 


Presa liberă a început cu apariţia dumneavoastră şi a altora ce vă seamănă, 
dar, din păcate, asistăm astăzi în cadrul acesteia la o veritabilă ofensivă a ziariştilor- 
hienă. Televiziunea Română - a Puterii, cum o numeam ani de zile - a excelat în 
instigări şi provocări până la numirea dumneavoastră în fruntea Departamentului de 
Informaţii. Aţi reuşit, în această calitate, să transformați rubricile de ştiri, specializate 
prioritar în promovarea antimaghiarismului (magyarfalăs = maghiarofagie), într-o 
emisiune lucidă, obiectivă şi profesionistă de informaţii. (... ) 


În rubricile de interviu, în schimb, continuă să se lăfăie profesionişti ai 
discriminării agresive, moşteniţi de la administraţiile anterioare, alături si în contrast 
izbitor cu tinerii promovati de către dumneavoastră, elemente bine pregătite, cultivate, 
civilizate, cu o viziune modernă asupra problemelor actuale, ca, de pildă, Răsvan 
Popescu, Anca Toader, Liana Simion sau Irina Radu. 


Vă întreb: oare de ce nu i-aţi încredinţat lui Răsvan Popescu "Ediţia Specială" 
de după plenara conducerii U.D.M.R.? 


În decurs de câteva săptămâni, dl ministru Tokay György v-a fost oaspete în 
două rânduri: mai întâi în amintita Ediţie Specială, apoi în cadrul talk-showului lui 
Vartan Arachelian. Radu Nicolau l-a interpelat pe Tokay nu ca pe un ministru în 
exerciţiu, ci de pe poziția unui procuror stăpânit de partizanat si rea-credință, ca pe un 
virtual răufăcător. 


(.. ) DI Arachelian, moderator mai experimentat, n-a procedat în stilul lui 
Nicolau, dar a condus discuţia de aşa manieră încât dl. Tokay să poată fi întrerupt, 
bruscat, spre a nu-şi putea dezvolta argumentaţia. 


Cu alte cuvinte, cu un gest elegant l-a aruncat în arenă, pentru a fi sfâşiat de 
fiare. Nu de lei sau tigri, nici măcar de lupi: doar de hiene". (O fi dl. Tokay vreo 
mortăciune? - n.n.). 


În continuare, dna Halâsz Anna (semnatara articolului) vorbeşte de frustrările legate 
de eşecul "NATO" şi de lichidarea mamuţilor industriali, frustrări pe care Opoziția "loială" 
încearcă să le folosească pentru a compromite actuala Putere, asociind la elementele de 

recuzită şi obişnuitele gogoriţe cu "pericolul maghiar" şi "problema Ardealului”. 


În acest context, dna Halâsz aminteşte de campania de ură (antimaghiară) promovată 
de majoritatea marilor cotidiane bucureştene - în frunte cu Adevărul, Naţional şi 
Evenimentul Zilei - ziare ce, în competiţie cu "România Mare", publică fel de fel de inepții 
şi minciuni la adresa U.D.M.R. şi a minorității maghiare, mizând pe uşurinţa cu care poate fi 
manipulat românul de rând. 


Se mai vorbeşte, în scrisoarea de care ne ocupăm, despre "măsurile lucide adoptate 
de guvern, care sunt prezentate ca urmări ale şantajului maghiar", despre ura 
antimaghiară ("manipulată de peste 200 de ani") care s-ar cere eradicată şi nu întreținută 
prin "starificarea huliganilor politici" în presa scrisă şi cea electronică şi despre altele de 
aceeaşi factură. Să revenim însă la text: 


"Influenţa televiziunii o depăşeşte net pe cea a presei scrise. De aceea trebuie să 
vă atrag atenţia (... ) că prezumția de nevinovăție, chiar dacă se aplică în justiţie, în 
practica TVR este ignorată, atunci când e vorba de minoritatea maghiară sau de 
politicienii acesteia. Invitatul maghiar nu este un partener de discuţie, ci un acuzat 
condamnat apriori, după bunele şi vechile tradiţii ale justiţiei româneşti, conform 
cărora adversarul politic nu are parte, nici în anchetă şi nici la sentinţă, de o 
procedură dreaptă. (... ) 


Tokay György a tot accentuat că reprezintă guvernul şi s-a apărat, nefiind însă 
în stare să iasă din defensivă, în condiţiile în care, de repetate ori pe parcursul 
emisiunii, domnii Tabără, Năstase şi Arachelian au răcnit, în cor, la dânsul. (... ) 


Astăzi, libertatea presei prieşte mai degrabă huliganismului public şi ofensivei 
unei noi dictaturi, decât libertăţii, adevărului si unei atmosfere sănătoase în societate. ( 


.) 


În consecinţă, stimată doamnă, v-aş ruga ceva foarte important. Comentatorii 
din presa de limbă maghiară a capitalei nu sunt niciodată invitaţi la talk-show-uri. 
Probabil se presupune că nu ne vom putea exprima. Vă rog invitaţi-ne o dată la o 
discuţie televizată, pe mine şi pe colegii mei de la RMSZ. (... ) lar ca parteneri de 
discuţie invitaţi-i pe acei străluciți colegi români, care, de asemenea, nu prea participă 
la talk-show-uri: Gabriel Andreescu, Andrei Cornea, Andrei Pleşu, Nicolae 
Manolescu, Elena Ştefoi, Magdalena Boiangiu. Ca să avem cu cine discuta.(... )" 


Cu încredere - Halâsz Anna 


Fără comentarii. 


P.S. Să vedem cum va evolua obrăznicia udemeristă în viitor, în condițiile în care, la mai 
puţin de un an de la epistola dnei. Halász, în Ungaria forțele politice de dreapta ajung la putere. Cei 
ce ne conduc ne asigură că această "schimbare de regim" nu va afecta cu nimic relațiile româno- 
maghiare. Am fi preferat o altă formulare, de pildă, că, în contextul dat, nu vor fi prejudiciate 
interesele fundamentale ale României şi românilor. Pentru că, din păcate, bunele relaţii, la nivel de 
guverne, nu oferă, astăzi, nici o garanţie în sensul celor de mai sus. 


Să încercăm, în câteva cuvinte, să apreciem semnificația şi posibilele implicaţii ale 
rezultatelor scrutinului din ţara vecină. După citirea a peste 99 la sută din voturile exprimate, 
clasamentul este următorul: FIDESZ 148 mandate (38,34%), MSzP (Partidul Socialist) 134 
mandate (34,72%), FKGP ( Partidul Micilor Agrarieni Independenţi al dlui Torgyán) 48 mandate 
(12,44%), SzDSz (Uniunea Social-Democrată) 24 mandate (6,22%), MDF (Forumul Democrat 
Maghiar) 17 mandate (4,4%) şi MIEP (Partidul de extremă-dreapta al dlui Csurka) 14 mandate 
(3,63%). 

Ceea ce înseamnă că Dreapta are un total de 227- mandate, iar Stânga deține abia 158. Deci, 
se prefigurează o majoritate parlamentară mai mult decât comodă pentru reprezentanții primei 
categorii. FIDESZ, partidul care a obţinut cele mai multe mandate, va trebui să recurgă la cel puțin 
o alianţă spre a-şi asigura susținerea parlamentară necesară alcătuirii noului guvern, condus, după 
toate probabilitățile, de către Orbán Viktor. Care va fi această alianță? Partidul dlui Csurka, un fel 
de Le Pen al Ungariei, nu intră în discuție. Rămâne MDF, cu care se duc deja tratative şi FKGP, 
care îşi declară disponibilitatea la asociere, cu condiția de a-şi putea valorifica programul. Primul, 
având doar 17 mandate, oferă alianţei o majoritate precară, cel de al doilea (48 mandate) asigură o 
preponderență liniştitoare, chiar față de o alianță de stânga (MSzP + SDSz). Până la urmă, FIDESZ 
va trebui să se alieze cu partidul dlui Torgyán, sau să recurgă la o alianță cu ambii ofertanți, pentru 
a putea guverna în linişte. 


Care sunt implicaţiile celor de mai sus?: În loc de orice alt răspuns, să reproducem din 
declarațiile făcute de către liderii celor trei partide în discuţie, cu ocazia sesiunii extraordinare a 
Parlamentului ungar din 3 septembrie 1996, convocată în intenția de a torpila semnarea Tratatului 
Româno-Maghiar. 


Orbán Viktor (FIDESZ): "Un tratat care nu rezolvă situaţia celor două milioane de 
unguri pe care DOUĂ DIKTATE (S.n.) l-au aservit României, nu poate ameliora 
relaţiile dintre cele două ţări. Oricum, pentru orice Tratat bilateral, condiţia este 
autonomia secuilor”. 


Lezsák Sandor (MDF): "Budapesta îi trădează pe ungurii din România, aşa cum a 
făcut si cu cei din Slovacia. Ungaria n-a învăţat nimic din drama de la Trianon, din 
sfârtecarea ţării”. 


Torgyán Jozsef (FKGP): "Tratatul poate fi comparat cu DIKTATUL DE LA 
TRIANON (s.n.) ba, aş putea spune că e mai rău decât acesta. Este un tratat total 
antimaghiar si trădător de neam si de ţară". 


Ăştia sunt oamenii care au ajuns la putere în Ungaria! De altfel, primele lor declaraţii de după 
alegeri, rostite aproape în aceiaşi termeni, se referă la necesitatea creării unui "nou statut juridic 
pentru maghiarii din afara graniţelor" ("Uj jogi státust a határon kivüli magyaroknak"). 


Fireşte, este vorba de autonomie şi dublă cetăţenie. Deocamdată. 


Semne bune anul are! Nu degeaba "elitiştii” din Timişoara se simt deja în Mittel-Europa. Noi 
să ne vedem însă, în linişte, de demolarea armatei şi a serviciilor de informaţii. Şi, vorba dlui Aurel 


m 


Gociman, să "compătimim" în continuare. 

Istorie "Maghiaro-Maghiară” în citate ( X ) 


Aminteam, În numărul trecut al revistei, de valorificarea, accelerată, a trocului ce a adus 
U.D.M.R. la guvernare. Accelerată, pentru că, pe de o parte, protocoalele, mai mult sau mai puţin 
secrete o permiteau şi, pe de altă parte, acest "carpe diem" trebuia să aibă în vedere şi incertitudinea 
ce plana asupra longevităţii coaliției C.D.R.-P.D.-U.D.M.R. Fireşte, valorificarea la care ne referim 
viza, prioritar, administraţia locală şi învățământul minoritar, pilonii "autoguvernării", meniți să 
asigure şi de jure autodeterminarea minorităţii maghiare din România. 


In cele ce urmează ne vom ocupa de manualele de istorie (alternativă) destinate minoritarilor 
cu pricina şi de înlăturarea principalului obstacol aflat în calea impunerii acestora. Vom apela, şi de 
această dată, la acelaşi cotidian central de limbă maghiară: "Romániai Magyar Szó". 


° În amintita publicație, la data de 12 septembrie 1997, sub titlul "Egy magyar 
történelmi olvasókönyv elé" ("În întâmpinarea unei cărți maghiare de istorie"), dl 
Miklos Lászlo ne informează, în câteva cuvinte, asupra unui eveniment editorial. Cităm: 
"În curând va apărea o carte de istorie maghiară - ca manual alternativ pentru 
clasele VI şi VII - primul volum din Scurta Istorie a Maghiarimii (autori Lászloffy 
Csaba si Varga Domokos)". Încă din prefață, relatează dl Miklos, autorii şi-au propus 
să răspundă la întrebarea : "Cine au fost năvălitorii si cine autohtonii? Notiţele 
informative se încheie cu următoarele aprecieri ale semnatarului: "Cu deplină 
încredere în adevărul celor scrise de către cei doi istorici, îmi exprim speranţa că, 
după atâtea decenii irosite, copiii noştri vor ajunge, în sfârşit, să-şi înveţe istoria 
naţională, si o vor face în limba maternă". 


Iată, şi cartea (una dintre ele), manualul "alternativ" din care copiii minoritarilor maghiari 
vor învăţa, în şcolile statului român şi pe cheltuiala acestuia, cine sunt "autohtonii şi cine veneticii 
(n.b. în Ardeal), vor învăţa, după lungi decenii de "baliverne" daco-romane, "adevărata" istorie a 
acestor meleaguri. Şi o vor face în limba maghiară. Spre a nu putea fi controlaţi. Cine s-o facă? 


° Să trecem la "principalul obstacol" aflat în calea "învățământului alternativ": 
senatorul P.N.Ț.C.D. George Pruteanu. De care se ocupă, tot în RMSz (2532 / 7 
noiembrie 1997), recenta noastră cunoștință, dna Halász Anna. Şi o face tot pe prima 
pagină, în articolul intitulat "Labilitatea nervoasă a marelui lingvist". Cităm din text: 


"Disputa, cu alură de lupte libere, dintre senatorul Pruteanu si Horváth 
Andor a fost un veritabil spectacol! Ne-a fost dat să aflăm multe noutăți despre 
distinsul lingvist, cunoscut ca intelectual cu vederi democratice, care se 
recomandă ca profesor universitar şi se consideră personalitate publică. De pildă, 
că dascălii din Harghita îl taxează drept mincinos, iar "Academia Caţavencu" îl 
numeşte când anofel, vector de meningo-encefalită, când hoţ de murături. Mai 
interesant a fost însă ceea ce am putut constata pe viu. 


În primul rând, excesiva nervozitate în faţa oricărui dialog. Nu suportă ca 
interlocutorul să vorbească. Orice remarcă a acestuia i se pare un discurs. 
Atitudine similară cu cea a lui Gavra, Vadim, Năstase, Păunescu, Tabără, 
Iliescu, la fel de inapţi pentru dialog. Şi aceştia îşi întrerup în permanenţă 
partenerii şi transformă discuţia în monolog. 


Cât priveşte respectiva nervozitate excesivă, ea aminteşte, în mod 
îngrijorător, de labilitatea autoinductivă, de monologul coleric al lui Adolf 
Hitler. ( ... ) Stalin era un orator sobru, ştiind că nimeni din anturaj nu va 
îndrăzni să-l contrazică. Iritabilitatea celor ce-şi sufocă interlocutorul în torent 
verbal, provine din lipsa acelor mijloace care permiteau marilor modele să-şi 
reducă la tăcere virtualii opozanți. (Oare Hitler nu dispunea de acele mijloace? - 
n.n.) De altfel, despre labilitatea nervoasă a marelui lingvist ne-a oferit date şi 

reportajul parlamentar prezentat de către Boros Zoltân. Labilitate care ar putea 
să ascundă totuşi şi reale valori spirituale. 


Pe care am curajul să le pun la îndoială. 


În primul rând, patriotismul senatorului Pruteanu, dragostea sa pentru 
limba română. Dacă ar iubi-o cu adevărat, atunci s-ar strădui ca acei copii 
minoritari, barbari, dar demni de o soartă mai bună, să-i descopere şi 
îndrăgească limba, să găsească o satisfacţie estetică în cunoaşterea acesteia şi a 
literaturii născute din ea. Dacă asta ar dori, atunci n-ar folosi-o ca măciucă, ca 
ameninţare, ca şi constrângere, n-ar considera-o simbol de dominație sau armă 
de represiune. (Şi noi care credeam că această viziune aparţine exact 
împricinaţilor!? - n.n.) 


În al doilea rând, contest simțul pedagogic al dlui. senator. Nemaivorbind 
despre cunoştinţele de pedagogie modernă ale domniei sale. 


(.. ) Acel profesor de limba română care stă la catedră, în faţa copiilor 
maghiari, ca un spadasin naţional şi vrea să-i înveţe ca şi pe cei români, fără să-l 
intereseze, câtuşi de puţin, limba maternă a acestora - acela nu instruieşte, ci 
constrânge. Acela nu face uz de sistemul Berlitz, ci porunceşte, ameninţă, 
reprimă. 


(... ) Senatorul care, în baza unor ocazionale supliniri, se şi crede profesor 
universitar, nu vrea să ia cunoştinţă de faptul că structura gramaticală, diferită 
de a limbilor latine, în care gândesc copiii maghiari, nu este crimă organizată 
împotriva căreia să apelezi la Interpol şi nici debilitate mintală: doar deosebire. 
Fără conştientizarea şi acceptarea acesteia, învăţarea limbii (române - n.n.) 
devine teroare. 


(... ) Habitusul pedagogic şi politic al dlui Pruteanu îmi aminteşte de 
ofiţeresele turbate din liceele arădene şi orădene, care, neglijate fiind de soţi, îşi 
canalizau frustrările terorizând şi brutalizând adolescentele, marea vină a 
acestora fiind tinereţea lor fragedă. Şi dacă eleva respectivă mai era şi minori- 
tară, atunci făcea cunoştinţă nu cu dumnezeii ungurilor, ci cu cei ai românilor. 


Odată, la vârsta de 11 ani, am fost trimisă la farmacie. La întoarcere, m-am 
oprit, cu doctoria în mână, în faţa unei librării. ( ... ) M-a văzut o "pedagogă", s-a 
răstit la mine, mi-a notat numărul şi a doua zi urma să fiu luată la întrebări. M-a 
cuprins frica. 


De senatorul Pruteanu nu mi-e frică. Mi-e teamă pentru el, mai precis, din 
cauza lui: va compromite, nu numai în ochii mei, dar şi în cei ai Europei, credibilitatea 
P.N.Ţ.C.D., partid demn de o soartă mai bună". 

Halász Anna 


Aşa cu Adolf Visarionovici Pruteanu, pretins intelectual, falsă personalitate publică, 


profesor impostor, mincinos, vector de boli contagioase, hoț de murături, nevropat, psihopat, cirac 
de-al lui Gavra, caricatură de dictator, spadasin naţional lipsit de simţ şi cultură pedagogică, terorist, 
frustrat sexual care îşi canalizează sevrajul agresând copiii minoritarilor (inclusiv "frăgezimea" dnei 
Halăsz) şi, nu în ultimul rând, element ce compromite, în ochii Europei, partidul de guvernământ. 


În fine, dna Halász Anna (şi nu numai) poate răsufla uşurată: "principalul obstacol" a fost 


înlăturat. Cu oarecare întârziere, e drept, dar, oricum, "protocolul" a fost respectat, trocul lucrează, 
iar coaliția e salvată. U.D.M.R. îşi va putea vedea, în linişte, de "istoria alternativă", iar P.N.Ţ.C.D. 
va avea grijă să numească, în locul dlui Pruteanu, un alt şef de comisie care să respecte, cu sfințenie, 
protocoalele şi indicaţiile SCCC şi care să nu mai trădeze interesele "naţionale" ale partidului ce a 
înfăptuit Marea Unire din 1918. Nemaivorbind de "ochii Europei”, care deja privesc, în extaz 


33 


creştin-democrat, la noua imagine a P.N.T.C.D., spălată şi dreasă pe gustul "europenismului” 
udemerist. 


P.S. Se pare că asistăm la "atacul final": paralel cu confirmarea de către P.N.Ț.C.D. a 
destituirii şi excluderii definitive a dlui Pruteanu, U.D.M.R. iniţiază un proiect de lege ("în deplină 
consonanță cu programul de guvernare"!) care prevede înfiinţarea unei universităţii maghiare (de 
stat) la Cluj-Napoca. 

Istorie "Maghiaro-Maghiară” în citate (XI ) 


Aminteam, în episodul anterior, de eforturile maghiaro-maghiare de valorificare a celor 
prevăzute în Ordonanţa Guvernamentală nr. 36. Să trecem, în cele ce urmează, la cealaltă 
Ordonanţă "de troc", la fel de importantă şi urgentă pentru U.D.M.R., cea purtând numărul 22. 
Fireşte, atât învăţământul autonom cât şi autonomia administrativă, practic etnică în zonele cu 
preponderență maghiară, servesc o politică separaționistă şi, în ultimă instanță, secesionistă. Dar, în 
cazul de faţă, nu este vorba, aşa cum s-ar putea crede, doar de secuime. Unde, de altfel, dacă nu de 
jure, de facto există deja, de mai multă vreme, autonomie teritorială pe criterii etnice. Este vorba, în 
realitate, de întreg Ardealul. Acel 7 la sută pe care minoritatea maghiară îl reprezintă la nivel de ţară 
în Ardeal înseamnă 20 la sută. "Amănunt" îndeobşte ignorat. Realitate în lumina căreia 
"bilingvismul" pe care îl impune Ordonanţa 22, raportat exact la amintitul procent, capătă o nouă 
semnificație. La fel de ignorată, la rândul ei. Fireşte, procentul de 20% reprezintă o medie: Covasna 
are 75% unguri, Alba doar 7%. Ca să dăm un singur exemplu. Dar localităţi, urbane (mai ales), şi 
rurale, cu 20% populaţie maghiară există cu duiumul, răspândite în întreg Ardealul. Ce va însemna, 
în aceste condiții, introducerea bilingvismului în administraţie, în justiţie, în toponimie etc.? Va 
însemna, în primul rând, declararea limbii maghiare ca limbă oficială, practic pe o treime din 
suprafaţa ţării. Cu toate implicaţiile ce decurg de aici, atât pe plan intern, cât şi pe cel extern. Care 
sunt aceste implicaţii? Ar fi mai multe şi diferite ca importanță. 


° Pentru a o ilustra pe cea mai importantă dintre ele, să reproducem din articolul dlui 
Kalmár Zoltán, întitulat "Denumiri, neinventate, ale localităților noastre", publicat 
în "Romániai Magyar Szó" din 17 septembrie 1997: "Un redactor al "Tribunei" din 
Sibiu, cuprins de o nelinişte creatoare şi-a aşternut pe hârtie, în perspectiva 
aplicării "bilingvismului", îngrijorarea față de viitorul Ardealului. Mă bate gândul 
că pe toți aceia care văd într-o nevinovată tăbliță indicatoare un pericol pentru o 
parte de țară, îi bântuie un virulent virus naționalist, iar boala cu pricina o putem 
numi, cu îndreptătire, Sida Transilvanica. 


Să nu deviem însă de la subiect şi, acceptând sfatul colegului de la "Tribuna", 
să punem mâna pe cărţile de istorie. ( ... ) Evident, această scurtă informare nu poate 
cuprinde originea denumirii tuturor localităților din Ardeal. Cele câteva exemple pe 
care le vom oferi cititorului atestă însă că prezența noastră pe acest pământ, în 
decursul secolelor, a avut o importanță istorică de prim rang." 


În continuare, dl Kalmár face referire la mai multe localități din judeţele Sibiu şi 
Alba, atestate documentar, cu denumiri maghiare (cât se poate de îndoielnice - n.n.), încă 
din secolele XIII-XIV şi al căror nume românesc ar data abia din veacul trecut, sau chiar din 
cel ce urmează să se încheie în curând. Cum îşi explică dl Kalmár că în 6 din cele 7 
localităţi menţionate elementul românesc este net preponderent? Simplu, fie 
prin masacrarea populaţiei maghiare de către oamenii lui Avram Iancu, în 
cursul revoluţiei de la 1848, fie prin deznaţionalizarea acesteia după 1918. (Despre 
absurditatea afirmațiilor de mai sus ne-am ocupat, pe larg, la vremea respectivă, în 
"Inscripţiile bilingve dincolo de aparenţe", articol găzduit de "Timpul-7 Zile", în numerele 
38, 39 şi 40 din 1997, drept care nu vom reveni asupra celor scrise atunci. De altfel, de 
această dată ne-am propus doar ilustrarea unei preconizate finalități). 


Să revenim însă la textul dlui Kalmâr Zoltân: "Am putea continua, mult şi bine, 
cu exemplele. Ar fi de dorit ca ziaristul care ne îndemna la studierea istoriei să- 
şi verifice cărţile: se pare că le lipsesc multe file! Cât priveşte afirmaţia că prin 
inscripţiile bilingve noi am vrea să readucem monarhia Austro-Ungară, 
afirmaţie ce denotă aceeaşi precară cunoaştere a istoriei, doar atât - respectiva 
monarhie a apărut în 1867, pe când denumirile maghiare ale localităţilor provin 

din primele secole ale mileniului şi au intrat în uzul curent (inclusiv oficial) cu 
multe sute de ani în urmă." 


Ce-ar vrea, de fapt, să "demonstreze" dl. Kalmár, sau, mai bine zis, în slujba cărei teze îşi 
consacră domnia sa demersul şi "demonstraţia"? Nimic mai simplu. Întreaga sa strădanie este 
îndreptată nu întru apărarea autenticităţii şi îndreptățirii unor denumiri, paralele, de localităţi, ci spre 
acreditarea, şi pe această cale, a tezei ("istorice") conform căreia, în Ardeal, autohtoni sunt ungurii, 
iar noi, românii, venetici stabiliți în zonă abia începând cu sfârşitul secolului al XIII-lea. La asta se 
rezumă tot edificiul construit de către dl Kalmár (şi nu numai) şi în aceasta rezidă esenţa "bătăliei" 
pentru "inscripţiile bilingve". Cu ce finalitate? Fireşte, întrebarea este retorică. Singurii care refuză 
însă, cu obstinaţie, să ia act de această finalitate sunt cei aflați, de azi-mâine doi ani, la cârma ţării. 
Pentru aceştia va trebui s-o spunem, apăsat şi răspicat, că este vorba de Ardeal şi de apartenenţa "de 
drept" a acestuia. Este vorba de ceea ce, la Eger, în 1991, episcopul Tokes, preşedintele de onoare al 
UD.M.R., a formulat în următorii termeni: "Avem drepturi istorice sacre asupra 
Ardealului"! 


Aşa cu finalitatea "bilingvismului" pe care se străduieşte din răsputeri să-l impună, nu numai 
şi Ungaria, ci şi o Ordonanţă emisă de Guvernul României. Şi încă în regim de urgenţă! 


Cât priveşte "replica" budapestană, este suficient să reamintim că, paralel cu "bătălia" dlui 
Kalmár, pe clădirea Consulatului Maghiar din Cluj-Napoca (înfiinţat în aceeaşi perioadă), zile (sau 
săptămâni) în şir a fluturat nu drapelul de stat (fără stemă) al Ungariei, nu drapelul cu stemă al 
acesteia (ce se arborează doar în ocazii solemne şi festive), ci un drapel de pe vremea Monarhiei 
Austro-Ungare, având în centru aşa-numita "stemă mare" (sau "reunită" sau "lărgită"!), drapel ce se 
folosea exclusiv pe teritoriul "țărilor anexe ale Coroanei Maghiare", şi anume Dalmația, Croația, 
Slavonia, Ardeal şi Fiume. Ordinea enumerării este cea în care stemele "ţărilor anexe" apar pe 
stema lărgită, pe fondul stemei (mici) a Ungariei (propriu-zise). Ca atare, arborarea acestui steag era 
o trimitere expresă la fostul (şi rerâvnitul) statut de "ţară a Coroanei Maghiare", de care "s-a 
bucurat" Ardealul între 1867-1918. Nu întâmplător invitația lansată de ziarul clujean "Szabadság", 
în preziua inaugurării consulatului, suna în felul următor: "Veniţi să vedeţi cum flutură tricolorul 
maghiar în centrul Clujului!" şi, am adăuga noi (tălmăcind gândul nerostit), încă cu "stema mare" 
(Nagy Czimer), obligatorie pentru "ţările anexe"! 


Şi faţă de această incredibilă sfidare, Puterea din România n-a avut nici o reacție, iar presa 
"independentă" s-a ocupat doar de isprava, în stil personal, a dlui Funar, "ultranaționalistul"! 

Istorie "Maghiaro-Maghiară” în citate (XII ) 


Istoria "în citate" începută cu trei luni în urmă se apropie de prezent. Unde ne vom opri? 
Dacă am accepta că prezentul este doar o graniță convenţională între trecut şi viitor, am putea 
continua încă mult şi bine. Şi totuşi istoria oricât de intim legată, în cazul de faţă, de momentul 
prezent şi de viitor, realizând o continuitate ce nu presupune decât alternanțe de ritm şi 
instrumentare, are nevoie, cât de cât, de o detaşare, de o viziune în perspectivă. Drept care, ajunşi în 
anul curent, ne vom rezuma la a reaminti felul în care, de 15 martie 1998, a fost sărbătorită, pe 
pământ românesc, Ziua Naţională a Ungariei. Mai precis, vom reproduce unele afirmaţii şi 
declaraţii făcute cu această ocazie, sau rostite în zilele ce au precedat evenimentul, raportându-le, 
fireşte, la "firul roşu" ce străbate întreaga istorie "maghiaro-maghiară”. Fără a uita însă de un 
element inedit, care abia acum, în perspectiva celor ce se petrec în şi vizavi de Kosovo, îşi dezvăluie 
adevărata semnificație. 


Să începem cu "preliminariile". 


e  Spicuim, în cele ce urmează, din emisiunile postului maghiar Duna TV, realizate în 
zilele premergătoare amplei reflectări a sărbătoririi zilei de 15 martie. lată ce declara dl 
Giczi György, preşedintele KDNP (Partidul Naţional Creştin-Democrat) la o conferință 
de presă a formaţiunii politice pe care o conduce: "Atât în 1848, cât şi în 1956 (!), sau 
chiar şi astăzi, n-am dorit şi nu dorim altceva decât independenţă, libertate si o 
UNGARIE A TUTUROR UNGURILOR (s.n.). Creştin-democraţii îşi pun mari 
speranţe în alegerile din mai, care trebuie să echivaleze cu o REVOLUȚIE 
PAȘNICĂ (s.n.). Actualul guvern duce ţara la pierzanie. KDNP aşteaptă de la 
alegeri adevărata SCHIMBARE DE REGIM (s.n.)." 


Ce-am mai aflat din aceeaşi sursă? Am mai aflat că episcopului Tökés i s-a 
decernat o înaltă distincție: premiul Leopold Kunschak. Distincția, pentru prima oară 
acordată unui maghiar, i-a fost înmânată susnumitului de către Alois Mock, fost ministru de 
Externe al Austriei (şi unul din cunoscuţii artizani ai destrămării Iugoslaviei). 


lată declaraţia celui premiat: "Premiul primit readuce pe tapet «momentul 
Timişoara» şi scoate de sub covor, unde a fost măturată, problema ungurilor din 
Ardeal." (Sugestivă asociere!) 


Ce ne-a mai arătat Duna TV? Printre multe alte lucruri interesante, o paradă militară 
austro-ungară, în uniforme de epocă, a urmaşilor foştilor combatanți (şi inamici) din 1848, 
ce a avut loc în plin centrul Capitalei ungare, în piața fostului palat regal. O paradă sub 
semnul "înfrățirii foştilor adversari" (înfrățire la fel de sugestivă şi "de bun augur”). 


După atare preliminarii promițătoare, am urmărit cu justificat interes transmisiunea 
directă din ziua de 15 martie '98. Şi aşteptările nu ne-au fost înşelate. Ba, dimpotrivă. Vom 
începe şirul exemplificărilor edificatoare, cu ultimele cuvinte rostite, în discursul său, de 
către dl. Sântha Pâl Vilmos. Cităm: "Nu mai suportăm militari străini, funcţionari 
străini, preoți străini şi călugăriţe străine pe pământul nostru strămoşesc"! Scurt 
şi cuprinzător! Şi perfect edificator. 


Să vedem "replica" budapestană. Reproducem din cuvântarea dui Világosi Gábor, 
reprezentantul guvernului maghiar: "Au trecut 150 de ani de când, după o lungă 
agonie, ne-am redobândit vechea demnitate. Au trecut însă mulți ani până să 
reuşim s-o reafirmăm.( ... ) Kossuth Lajos, într-un discurs ținut, după reprimarea 
revoluției, la Londra, a precizat că deşi maghiarimea a fost înfrântă, ea şi-a 
recunoscut forţa de care dispune. Forţa care îi va permite, în viitor, să transforme 
această înfrângere într-o victorie deplină". După care, dl. Világosi adaugă: "Abia 
astăzi, în 1998, profeţiile lui Kossuth pot să devină realitate. A sosit momentul ca 
toţi locuitorii bazinului carpatic să devină egali, să beneficieze de aceleaşi drepturi 

şi de ştergerea graniţelor". 


(Fiind vorba de bazinul carpatic şi de o "victorie deplină a maghiarimii" care "şi-a 
recunoscut forța de care dispune", nu mai este cazul să precizăm nici egida sub care se va 
realiza "egalitatea" în drepturi, nici graniţele ce urmează a fi "şterse”). 


A urmat la cuvânt dl Marko Béla. Domnia sa s-a adresat, cităm: "ungurilor din 
Ardeal, din România şi de oriunde." Deci, ungurii din Ardeal ar fi cu totul altceva decât 
ungurii din România! Ce altceva se poate deduce de aici decât că Ardealul, în viziunea dlui 
Marko, nu aparţine României? În continuare, preşedintele U.D.M.R. afirma: "Ceea ce au 
vizat cei din 1848 este la fel de valabil şi astăzi, mai ales în secuime ( ... ) înaintaşii au 
ştiut nu numai să viseze, ci şi să lupte (cu arma în mână!? - n.n.). Asta trebuie să 
înţelegem şi să facem şi astăzi: trebuie să redevenim o naţiune luptătoare (cu arma în 
mână!? - n.n.) pentru libertate. Trebuie să ne însuşim mesajul paşoptist. (... ) Trebuie 
s-o spunem răspicat: ceea ce vrem cu adevărat, va deveni, mai devreme sau mai târziu, 
realitate." 


Ce altceva este discursul dlui Marko decât o incitare deschisă la revoltă armată? Dar 
momentul culminant al "sărbătoririi" abia urmează. Pe o scenă improvizată în piața centrală 
din Miercurea Ciuc se derulează, în continuare, un spectacol muzical-coregrafic, închinat 
luptei paşoptiste (mai precis, reactualizării acesteia), un fel de operă-rock, cu trei personaje 
(Kossuth, Petöfi, Vasvári) şi cor. Reproducem câteva "lozinci", rostite sau cântate pe 
parcursul desfăşurării respectivei producții "artistice": 


= "Libertatea nu poate fi încătuşată pe veci" 
= "În mijlocul Europei, nu mai avem patrie" 
= "Vrem libertate şi guvern propriu" 

= "Jos tirania! Să neridicăm împotriva ei" 


Şi aşa mai departe. După care, la un moment dat, se aud împuşcături. Petöfi (sau 
Vasvári?) se prăbuşeşte pe scenă. Concluzia: "Nu putem obține nimic fără sânge!" 


La ce se face trimitere? La revoluția din 1848 doar simbolic, pentru că acolo ungurii 
n-au obținut nimic. De altfel, tot spectacolul era "actualizat", adaptat conjunctural, în ideea 
aberantă că din '48 încoace nimic nu s-a schimbat, decât identitatea celui ce stăpâneşte 
samavolnic un teritoriu maghiar strămoşesc. Drept care, soldații ce întruchipau, în spectacol, 
simbolul "samavolniciei" erau îmbrăcaţi nu în ţinută austriacă de epocă, ci purtau uniforme 
(actuale şi româneşti) de vânători de munte. Ca atare, că este vorba de Ardeal, sau măcar de 
secuime, nici nu încape vreo îndoială. Dar trimiterea cu pricina ce vizează? Care este 
modelul care îndreptățeşte renaşterea speranțelor şi inspiră concluzia că "fără sânge nu se 
poate obţine nimic"? Despre ce alt model ar putea fi vorba, decât despre cel iugoslav, în 
speță în varianta sa cea mai recentă, numită Kosovo? (Variantă ce înseamnă agresiune 
internă şi externă, încurajată "euroatlantic”, nu împotriva unui stat federativ, ci împotriva 
unui stat naţional, independent şi suveran. Şi mai înseamnă, fireşte, şi "sânge", după cum o 
atestă turnura mai recentă a evenimentelor din Kosovo). 


Aici se încheie nu istoria maghiaro-maghiară, ci doar "istoria în citate", demers ce şi-a 
propus să ilustreze, cu argumente de netăgăduit, eforturile iredentismului udemeristo-hungarist 
îndreptate în direcția anulării efectelor Trianon-ului, desfăşurate pe întreg parcursul intervalului 
1989 - 1998. "Istorie maghiaro-maghiară în citate" pe care o dedicăm celor care, de dragul unui troc 
ce le asigură rămânerea la putere, se joacă, iresponsabil, cu unitatea şi integritatea țării. Şi, poate, cu 
viața a mii şi mii de români. 

POST - SCRIPTUM 


"Istoria În citate", aşa cum a fost ea gândită şi concepută la vremea respectivă (15 martie - 
15 iunie 1998), îşi propunea să îngăduie cititorului o maximă libertate de receptare şi interpretare a 
materialului prezentat, deziderat față de care am păcătuit doar sporadic şi cu intervenții mai degrabă 
orientative. 


În cele ce urmează nu intenţionăm să ne substituim publicului cititor şi nici să-l influențăm 
în (re)formularea unor concluzii, dar informațiile respective reclamă, totuşi, o anumită sistematizare 
şi, nu în ultimul rând, o aducere la zi. Pe de altă parte, este greu de presupus că, după parcurgerea 
celor 12 fragmente de "istorie maghiaro-maghiară", cititorul, obiectiv şi cu judecata limpede, ar mai 
avea nevoie sau ar mai putea fi influențat, în verdictul său, de nişte argumente în plus. Ca atare, 
exoneraţi, sperăm, de orice suspiciune în acest sens, vom încerca să purcedem la amintita ordonare 
şi completare a materialului, urmărind, de asemenea, şi elucidarea semnificației unor noţiuni sau 
sintagme frecvent folosite în jocul diversionist, precum şi o apreciere, pe verticală şi orizontală, a 
ponderii şi amplorii reale a fenomenului iredentist. 


Astfel, va trebui să vedem cât ţine de aparențe şi cât de realitate, cât ţine de intenţii sau iluzii 
şi cât de posibilităţi şi probabilităţi reale, care este adevărata relaţie dintre revendicări şi obiectivele 
scontate, dintre moderați şi radicali, dintre U.D.M.R. şi "platformele" extremiste pe care le 
găzduieşte, dintre guvernele maghiare de stânga, şi cele de dreapta şi, nu în ultimul rând, să vedem 
dacă iredentismul (orientare revizionistă, vizând anexarea unor teritorii străine, locuite, majoritar, 
de către o altă națiune, în vederea recuperării unor minoritari) maghiar este promovat de cercuri 
extremiste izolate, sau reprezintă o politică de stat şi, dacă nu este vorba de un fenomen izolat, care 
este extinderea lui reală în masa etnicilor maghiari, cu precădere a celor ce trăiesc în Ardeal. 


Aprecierea celor de mai sus ar impune, logic, o anumită ordine de abordare, de pildă cea 
schițată În alineatul anterior. Dar, pentru că, pe de o parte, iredentismul, în contextul dat, este, în 
egală măsură, şi cauză şi efect şi, pe de altă parte, cuantificarea extinderii acestuia pe orizontală n-ar 
putea fi realizată, obiectiv, decât printr-un referendum sau, eventual, prin nişte investigații 
sociologice, ambele efectuate (din motive lesne de înțeles) în condiții de maximă şi garantată 
confidenţialitate, vom încerca o abordare mai aparte, să-i zicem globală, având ca pivot exact 
amintitul concept de esență revizionistă. Urmând ca celelalte obiective propuse să fie atinse, să se 
materializeze ca elemente ale unei demonstraţii, pe parcursul derulării acesteia. 


Care sunt argumentele celor ce susțin că iredentismul maghiar ar fi un fenomen izolat? De 
fapt, nu este vorba de argumente, ci despre simple afirmații de genul: "Marea majoritate a 
minoritarilor maghiari, oameni de rând, îşi văd de treburile lor, au alte griji, alte probleme ... " şi aşa 
mai departe. Cât priveşte sursa acestor "argumente" şi garanţiile care le probează realitatea, în afară 
de "am văzut, am stat de vorbă cu oamenii", nu ne-a fost dat să auzim altceva. Şi dacă alții, cu 
aceleaşi metode "obiective" au constatat exact opusul celor de mai sus? 


S-o luăm altfel. Am putea începe cu un citat din "Scurta Istorie a Ardealului”, extras din 
capitolul "Destrămarea Imperiului Maghiar" (pag. 570): "Maghiarimea din Ardeal n-a putut 
accepta ideea că o alcătuire statală milenară în câteva săptămâni se poate nărui ( ... ) şi nici 
faptul că, într-o Ţară străină, o aşteaptă statutul de minoritate". Cât de reală şi de actuală este 
constatarea reprodusă, se poate observa, astăzi, cu ochiul liber, cum ar veni. Ne-am putea întreba 
dacă atâta este suficient pentru a demonstra caracterul de masă al iredentismului, care presupune nu 
numai nemulțumire şi nostalgie, ci şi militantism activ? Obiectiv vorbind, nu, dar cele amintite 
probează, categoric, o certă disponibilitate a maghiarimii ardelene de a-şi ignora statutul de 
minoritate şi de-a fi gata, oricând, să-l preia pe cel de majoritate naţională. Numai cine n-a trăit în 
Ardealul de Nord (cedat Ungariei în 1940) sau n-a trecut măcar prin Regiunea Autonomă Maghiară 
(RAM) ar putea să nu ştie de această disponibilitate, capabilă să se materializeze de la o zi la alta şi 
să "înflorească” până la monstruozitate. De altfel, celor care nu s-au "bucurat" de amintitele 
experiențe de viaţă, le-am recomanda o simplă vizită, astăzi, în secuime, suficientă pentru o deplină 

edificare. 


Şi, la urma urmei, nu este firesc şi perfect logic ca această comunitate etnică, ce în 1920 n-a 
putut accepta ideea "că într-o ţară străină o aşteaptă statutul de minoritate”, să gândească la fel şi 
astăzi, atunci când altceva nu i s-a insuflat, pe parcursul anilor, decât că este victima unui 
samavolnic şi ruşinos rapt teritorial? Minoritatea maghiară din Ardeal n-o fi, integral iredentistă, în 
sensul militant al cuvântului, dar ce importanţă practică are acest lucru, atunci când ea reprezintă o 
masă de manevră ce răspunde, prompt şi oricând, la comandamente şi comenzi? 


Cum poate cineva să-şi închipuie că nepoţii celor care, în unanimitate, l-au primit, în 1940 
pe Horthy ca pe un eliberator din robie, sau fiii celor ce refuzau, în anii '50, să scoată pe gură o 
vorbă românească, în R.A.M. comportându-se ca într-un stat în stat, ar putea, astăzi, să nu marşeze, 
până la ultimul om, la apelul celor care le conduc destinele comunitare? Cum poate cineva să creadă 
că cei 900.000 de alegători fideli ai U.D.M.R., pentru care noţiunea de absenteism nu există şi care 
au asigurat, constant, şapte la sută din voturile electoratului țării, atât partidului etnic, cât şi 
prezidențiabililor preferați de acesta, n-ar răspunde, cu aceeaşi solidaritate şi promptitudine, la 
chemarea Uniunii, în orice altă situaţie sau chestiune vitală pentru cauza maghiarimii? 


Şi dacă asta este realitatea, şi asta este, atunci să revedem mesajul liderilor de opinie, să 
trecem în revistă principalele opinii, declaraţii şi îndemnuri ale politicienilor de frunte, ale înalților 
prelați, ale intelectualilor în general, academicieni, oameni de ştiinţă, scriitori, ziarişti etc., într-un 
cuvânt, să recapitulăm "istoria maghiaro-maghiară" în citate. 


Ce se spune acolo? Cităm selectiv, dar respectând cronologia: 


"Ardealul este o zonă de complementaritate, ceea ce impune autonomizarea lui." 
e "Ungaria a fost privată, în 1920, de două treimi din teritoriile sale naţionale." 


e "Basarabia poate fi revendicată, dar atunci când este vorba de Ardeal ţi se bagă 
pumnul în gură." 


e "Târgu Mureşul (evenimentele din martie 1990 - n.n.) nu este o înfrângere, ci o 
victorie, nu este un sfârşit, ci un început." 


e "Este vorba de iminenţa pierderii definitive a Ardealului (... ) Avem drepturi 
istorice sacre asupra Ardealului." 


e "Autonomia Ţării Secuilor este în contradicţie cu legislaţia deocamdată (s.n.) în 
vigoare în Ardeal". 


e "Considerăm exclusă şi absurdă geneza şi continuitatea poporului român, în 
Ardeal" 


e "După a doua jumătate a secolului al XIII-lea începe o migraţie a românilor spre 
Ardealul maghiar." 


e "Până când istoriografia românească va continua să fie subordonată unor interese 
naţional-politice, nu se poate ajunge la o unitate de vederi." 


e "Numai un arbitraj internaţional poate da o soluţie problemei Transilvaniei, 
soluţie pregătită pentru momentul când va ajunge la putere Opoziția Democrată." 


e "România este şi a fost dintotdeauna o unitate artificială ( ... ) După destrămarea 
U.R.S.S., dezmembrarea Iugoslaviei şi ruperea în două a Cehoslovaciei urmează la 
rând România, ultimul imperiu colonial al Europei." 


e "Ungaria va renaşte în momentul când, împreună cu partenerii istorici, se va 
integra într-o nouă alcătuire suprastatală." 

"In faţa noastră stau două obiective prioritare: să ne organizăm ca naţiune şi să 
demolăm Constituţia." 


"Trianon-ul este cel mai mârşav Diktat politic al secolului XX." 


""Trianon-ul nu poate fi recunoscut de nici un om întreg la minte (... ) pentru că 
Trianon-ul este o ruşine mondială. Există remediu, (... ) noi îl cunoaştem, dar 
actuala situație politică din Europa Centrală încă nu ne permite o rezolvare 
ideală." 


"Pentru remedierea situaţiei trebuie să recurgem la principiul autodeterminării. În 
Slovacia, România şi Serbia primul obiectiv este autonomia teritorială pe criterii 
etnice." 


"Ungaria nu intenționează modificarea prin forţă a integrității teritoriale a 
oricăruia dintre statele vecine. Eventualele revizuiri, bazate pe reglementări inter- 
naționale, Ungaria le lasă în seama istoriei." 


"Statele succesoare îşi continuă politica de deznaționalizare, veche de peste 75 de 
ani, încercând, prin asimilarea completă a minorității maghiare, să-şi definitiveze 
stăpânirea (n.n.) asupra teritoriilor câştigate prin Tratatele de pace de la Paris". 


"Tratatul (româno-maghiar - n.n.) poate fi comparat cu Diktatul de la Trianon (... 
) Este total antimaghiar şi trădător de neam şi de țară". 


"Unul din principalele defecte ale Tratatului Româno-Maghiar este faptul că nu 
prevede posibilitatea modificării paşnice a granițelor." 


"Vom merge cu aceia care ne vor asigura independența individuală şi colectivă şi 
ne vor garanta dreptul de a decide în toate problemele ce privesc comunitatea 
maghiară din România." 


"Vom rediscuta cu partea română toate problemele din Tratat." 
"Nu Ungaria a furat teritoriile vecinilor, subjugând alte popoare”. 


"Dubla cetăţenie ne-ar asigura fundalul juridic pentru exercitarea drepturilor 
noastre, incluzând aici şi autonomia personală, culturală şi teritorială şi ne-ar 
permite consacrarea realității că suntem parte de naţiune întemeietoare de stat, pe 
pământul nostru natal, în propria patrie şi nu minorități naţionale ale Ucrainei, 
Slovaciei, Serbiei sau României. Nerecunoaşterea acestei realități va impune 
revizuirea Trianon-ului în spiritul lui restitutio in integrum." 


"Statele succesoare, apărute după destrămarea Austro-Ungariei şi menținute şi 
după aşa zisa (n.n.) Conferinţă de pace de la Paris, sunt tot state multinaționale, 
alcătuiri artificiale  (...). La Trianon şi Versailles învinşii au fost pedepsiţi. Iar în 
1947, la Paris, ipocrizia şi fuga de răspundere, pe de o parte, şi, pe de altă parte, 
teama de situaţia nerezolvată a propriilor minorităţi naţionale i-au determinat pe 
occidentali să opteze pentru un status-quo. Dar, nimeni să nu-şi imagineze că o 
nedreptate de asemenea proporţii poate dura o veșnicie." 


"Ceea ce forţa şi neşansa ne-au luat, putem oricând redobândi prin exploatarea 
oportună a conjuncturilor favorabile, cu condiţia să nu uităm si să nu renunţăm 
niciodată." 


"Cele 12 puncte din platforma revoluţionarilor maghiari de la 1848 sunt la fel de 
actuale si astăzi." 


"Orice colaborare cu statul român, orice manifestare de loialitate faţă de acesta, 
care nu se bazează pe asociere la putere, după modelul dualismului austro-ungar, 

sunt expresii ale colaboraţionismului." 
"Vom impune un nou statut juridic pentru maghiarii din afara graniţelor." 


"Atât în 1848, cât si în 1956 (s.n.), la fel ca si astăzi, n-am dorit şi nu dorim altceva 
decât independenţă, libertate şi o Ungarie a tuturor ungurilor”. ( s.n.) 


"Abia astăzi, în 1998, profeţiile lui Kossuth pot să devină realitate. A sosit 
momentul ca toţi locuitorii bazinului carpatic să devină egali, să beneficieze de 
aceleaşi drepturi şi de ştergerea graniţelor." 


"Nu mai suportăm militari străini, funcţionari străini, preoţi străini şi călugărițe 
străine pe pământul nostru strămoșesc." 
"Trebuie să redevenim o naţiune luptătoare pentru libertate. Trebuie să ne însuşim 


mesajul paşoptist. Ceea ce vrem cu adevărat, va deveni, mai devreme sau mai 
târziu, realitate (... ) Nimic însă nu se poate obține fără sânge!" 


lată, aşadar, mesajul, iată apelul pe care elita politică, civică şi bisericească maghiară îl 
adresează obedientei şi disciplinatei minorități maghiare din Ardeal. 


Ne-am putea opri aici, cele prezentate fiind perfect edificatoare în privința mesajului amintit 
şi suficient de sugestive în ceea ce priveşte şansele de impact ale acestuia asupra celor 
meniţi să-l recepteze. Ne vom continua, totuşi, demersul, considerând utilă, pentru o mai 
bună orientare a cititorului, ordonarea, sistematizarea materialului, nu înainte însă de a 
proceda la completarea - aducerea la zi a acestuia. Consecvenţi cu maniera de abordare 
folosită până acum, vom acorda, şi în cele ce urmează, prioritate citatelor: 


La 1 martie 1998, dl. Zsehrânszki István declara, în "Romániai Magyar 8zó", 
următoarele: "Factorii politici din România trebuie să se pronunţe. Nu se mai pot 
complace, la nesfârşit, în postura de struţ sau de surd. Dacă în această ţară, o lege 
ce vizează interesele unei comunităţi (este vorba de Legea Învăţământului - n.n.) 
are menirea să le promoveze pe acestea şi nu să le îngrădească, atunci Parlamentul 
Român va trebui să ţină cont de declaraţia Consiliului Minorităţilor Naţionale. 
Dacă n-o va face, va fi un semnal că atmosfera din România nu este cea a unei ţări 
europene, ci exprimă o mentalitate de republică bananieră. Vom afla că mentalul 
comun al românilor este tributar subdezvoltării, feudalismului, totalitarismului si 
naționalismului extremist. Vom dobândi certitudinea că clasa politică din România, 
cu rare excepţii, este încă, la toate nivelurile, o adunătură activisto - 
nomenclaturistă de şacali ("'nomenklaturista-aktivista sakâlrâteg") că nu are nimic 
comun cu societatea civilă. ( ... ) În noiembrie (1997 - n.n.) Senatul a fost surd la 
mesajul minorităţilor naţionale. Aşa va proceda oare şi Camera Deputaţilor? Dacă 
da, atunci diagnosticul de mai sus va primi o definitivă confirmare." 


La data de 17 martie 1998 Otto von Habsburg acordă, într-o ungurească perfectă, un 
interviu postului maghiar Duna TV, din care aflăm că a fost şi este principalul 
organizator al diasporei maghiare şi al lobby-ului maghiar de pe lângă forurile 
europene şi mondiale de decizie şi că are o viziune şi implicare tipic austro-ungară 
asupra prezentului şi viitorului Europei Centrale. În acest context, după ce îşi 
exprimă părerea asupra legitimității desprinderii Sloveniei şi Croației catolice din 
Iugoslavia (alcătuire artificială, dominată de către sârbii ortodocşi şi comunişti), 
descendentul Casei Imperiale de Viena îi face răspunzători pentru tragedia iugoslavă 
exclusiv pe americani. "Singurul vinovat este James Baker, care, aflat în Iugoslavia 
imediat după proclamarea unilaterală a autonomiei Sloveniei şi Croaţiei 
(recunoscută fără întârziere de către Germania! - n.n.), a declarat că SUA susține, fără 
rezerve, statul iugoslav. Drept care, generalii sârbi, considerându-şi spatele 
asigurat, au pornit liniștiți la atac". 

Intre timp, la Târgu Secuiesc se proclamă maghiara limbă oficială, iar străzile sunt 
rebotezate în ungureşte. 


În nr. 2802 al cotidianului central de limbă maghiară Romániai Magyar Szó (RMS2), 
sub semnătura lui Csomafay Ferenc, apare următoarea informaţie: "Cu ocazia vizitei- 
fulger efectuată la sfârşitul săptămânii trecute (Ia Cluj - n.n.), preşedintele Emil 
Constantinescu (... ) întrebat fiind în legătură cu dubla cetăţenie, a expus un punct 
de vedere față de acest concept, şi încă unul favorabil. Domnia sa a afirmat că 
problema urmează a fi discutată, la momentul oportun, în corelație şi cu situația 
românilor trăitori în Ucraina, Basarabia, Bulgaria. Serbia şi alte state vecine, ca 
potenţiali beneficiari, la rândul lor. Dacă ungurii din România ar obține dubla 
cetățenie, a continuat preşedintele, s-ar crea un preţios precedent, care ar permite 
guvernului român să pretindă statelor vecine acceptarea respectivului statut 
european şi pentru minoritarii români aflaţi pe teritoriul acestora”. 


În RMSz din 7 Sept. '98, dl. Flora Gábor, în articolul intitulat "Pilulele amare ale 
săptămânii" afirmă despre deputatul Mârton Arpâd că este, cităm: "preşedintele 
organizației teritoriale Trei-Scaune a U.D.M.R.". 


În RMSz nr. 2833/18 IX '98, acelaşi ziarist, în articolul "Strângeri de mână în Trei- 
Scaune", vorbeşte de, cităm, "judeţele Trei-Scaune, Ciuc şi Odorhei". Şi o face 
referindu-se nu la trecut, ci la prezent! 


Jurista "austro-ungară" Eva Maria Barki, promotor de marcă al iredentismului maghiar, 
absolvită de interdicția de a călca pe pământul României de către actuala Putere, face un 
turneu prin secuime (Cernat, Miercurea Nirajului, Târgu Mureş, Miercurea Ciuc) 
ținându-i isonul episcopului Tokes, după care acordă un interviu cotidianului clujean 
Szabadság. Redăm un pasaj din acesta: "Marea şansă a fost în 1990. Atunci ar fi 
trebuit ca problema Ardealului să fie pusă pe baze cu totul noi. Dacă în 1990 - când 
existau condiţiile politice pentru soluţionarea problemelor minorităţilor - guvernul 
ungar ar fi pus chestiunea maghiarimii pe masa tratativelor internaţionale, multe 
lucruri ar fi evoluat altfel în Europa Centrală şi de Est. Chiar şi criza iugoslavă ar 
fi avut alt sfârşit. Dacă după evenimentele de la Târgu Mureş, maghiarimea din 
Ardeal ar fi cerut autonomia, ea ar fi putut-o dobândi! Europa ar fi obligat 
România să vină la masa tratativelor, aşa cum o fac acum sârbii, în legătură cu 
Kosovo." 


Ce-ar mai fi de semnalat este atât de recent şi de notoriu, încât, renunțând la citate, vom 
apela la simple relatări: 


Sabin Gherman, un neica - nimeni, român aflat în solda iredentismului maghiar, cere, în 
manifestul "M-am săturat de România", federalizarea Ardealului. ("Pro Transilvania" 
exista din 29 aprilie '90 - vezi pagina 4). 


La Cernat, Laszlo Tökés, în dubla sa calitate de preşedinte de onoare şi disident-şef al 
U.D.M.R., militează pentru radicalizarea conducerii Uniunii şi a programului acesteia, 
printre obiective figurând universitatea de stat maghiară, dubla cetăţenie, retrocedarea 
fostelor proprietăți maghiare, în spiritul lui "restitutio in integrum" şi autonomia 
teritorială a secuimii. 


Marko Bela contestă legitimitatea forumului de la Cernat, nu şi pe cea a obiectivelor 
enunțate acolo. Ba, mai mult, declară că acestea au figurat, dintotdeauna, în programul 
U.D.M.R. 


Mai amintim, în aceeaşi ordine de idei, de două scrisori: 


Scrisoarea Smarandei Enache, ambasador al României la Helsinki, prin care 

U.D.M.R. este îndemnată să ceară autodeterminarea minorității maghiare. 


Scrisoarea Evei Maria Barki, în care se afirmă, printre altele, că singura deosebire dintre 
albanezii din Kosovo şi maghiarii din Ardeal este faptul ca aceştia din urmă nu ştiu să-şi 
ceară drepturile cu arma în mână. 


Aducerea la zi a materialului ne va permite, în continuare, ordonarea acestuia. Care sunt 
aspectele ce se desprind din analiza datelor? În primul rând, cel de contestare. Se contestă 
următoarele: 


Etnogeneza şi continuitatea poporului român în spaţiul carpato-danubiano-pontic, cu 
precădere în Ardeal; 


Trianon-ul şi toate Tratatele de pace sau Acordurile internaţionale care au confirmat cele 
statuate la Trianon; 


Tratatul de bază româno-maghiar, cu precădere paragraful referitor la inviolabilitatea 
granițelor trianonice; 


Caracterul de stat național unitar şi indivizibil al României; 


Apartenența de drept a Ardealului la România şi, implicit, legitimitatea exercitării 
suveranităţii de stat asupra acestui teritoriu; 


Statutul de minoritate națională al comunității maghiare din România (din Ardeal, mai 
precis); 


Constituţia României, în speță valabilitatea acesteia şi pe teritoriul Transilvaniei. 


Al doilea aspect este cel revendicativ. Se cer sau chiar se pretind următoarele: 


Abolirea sau măcar revizuirea celor consfinţite la Trianon; 


Rediscutarea şi revizuirea Tratatului româno-maghiar, în sensul acordării unui statut 
special minorităţii maghiare şi a stipulării, în textul Tratatului, a posibilității de 
modificare paşnică a granițelor; 


Recunoaşterea caracterului multinațional al statului român; 
Dreptul la autodeterminare al comunității maghiare din Ardeal; 


Recunoaşterea, ca prim pas, a faptului că maghiarimea din Ardeal nu este minoritate 
națională, ci subiect politic de sine stătător, parte constitutivă de stat, pentru care singura 
formulă de coabitare este asocierea la putere, după modelul dualismului austro-ungar. 
(Orice altă formă de colaborare sau de loialitate manifestate fiind expresii ale 
colaboraționismului.) 


În al treilea rând, suportul scontat. Iredentismul maghiar mizează pe următoarele 


elemente: 


"Cortina de catifea", care consacră o nouă reîmpărțire a Europei, de această dată pe 
criterii confesionale, opunând lumea catolico-protestantă celei ortodoxe; 


Linia lui Huntington, care oferă suportul "ideologic" al amintitei reîmpărțiri, dar care, 
spre deosebire de amintita "cortină", înglobează în Europa catolico-protestantă şi 
Ardealul; 


Sprijinul Vaticanului şi ideea că acesta n-ar fi recunoscut, niciodată, Trianon-ul; 


Evoluţiile geopolitice central-europene post-decembriste, care au dus, pe teritoriul fostei 
Austro-Ungarii, la o veritabilă dezagregare; 


Forţele şi interesele care se află în spatele acestei dezagregări teritorial-politice; 

e  Presupusul spirit revanşard german, vizând nu numai Serbia, ci şi România (cu trimitere 
la trădarea de la 23 august 1944); 


e Apartenența Ungariei la NATO, atu care, în viziunea politologilor maghiari, "va hotărî 
viitorul întregii maghiarimi"; Coaliția de dreapta, incluzând partide cu orientări 
extremiste, care se află la cârma Ungariei; 


e Manipularea opiniei publice internaționale şi succesele apreciabile obţinute în această 
direcţie; 


e Prezența U.D.M.R. la guvernare; 


e Starea de spirit a minorității maghiare din România, indusă prin eforturile maghiaro- 
maghiare ale ultimilor ani, deschisă oricăror scenarii; 


e Realizarea de facto a autonomiei teritoriale şi autoguvernării în secuime: parlament 
propriu, guvern propriu, rearondare teritorial-administrativă cu noi județe (Trei-Scaune, 
Ciuc, Odorhei) şi "scaune" secuieşti etc.; 


e  Degringolada din România, asemănătoare celei din preajma Diktatului de la Viena; 


e Aportul activ al acelor forțe româneşti care, în cârdăşie sau nu cu revizionismul maghiar, 
militează pentru federalizare, enclavizare sau chiar mai mult de atâta. 


Şi, în fine, analiza materialului mai permite conturarea unor coordonate de strategie şi 
tactică. Acestea sunt deosebit de elastice, principalele lor caracteristici fiind bivalenţa şi alternanța. 
Există un plan minimal şi unul maximal. Se apelează fie la aranjamente, fie la violenţă. Se folosesc 
atât căi legale, cât şi altele care ocolesc sau sfidează legile. Se acționează pe plan intern sau pe plan 
extern, acesta din urmă însemnând fie Ungaria, fie restul lumii. Fireşte, bivalenţa şi alternanţa 
conjuncturală nu exclud convergența sau atacul global şi concertat. Pe de altă parte, această 
bivalenţă presupune şi duplicitate şi o autoreglare de tip feed-back. Alternanța manierelor de 
abordare este dublată de o alternanță a nivelurilor de abordare. De pildă, dacă U.D.M.R. sare peste 
cal, guvernul maghiar îndeamnă la realism, dacă o platformă "extremistă" îşi asumă postura de 
kamikadze, U.D.M.R. se delimitează şi aşa mai departe. Toate acestea nefiind altceva decât diverse 
ipostaze şi fațete ale aceluiaşi joc, perfect coerent şi consecvent, practicat cu un desăvârşit 
profesionalism şi menit să găsească, până la urmă, drumul cel mai sigur şi mai ieftin plătit, spre 
anularea efectelor Trianon-ului. 


Iată-ne, aşadar, ajunşi în momentul în care cele ce ne propusesem la începutul acestui post- 
scriptum, aducerea la zi şi ordonarea informaţiilor, au fost săvârşite. Ceea ce ar reclama, totuşi, nişte 
concluzii. Nu ne putem refuza plăcerea de a le formula, oricât am fi dorit, inițial, să-i respectăm 
cititorului totala libertate de apreciere şi interpretare a materialului. De altfel, menirea unui epilog ar 
fi, în cazul de faţă cel puţin, nu de a impune un verdict, ci de a propune un model de referință, sau, 
eventual, o alternativă. Pe de altă parte, însăşi asumarea demersului ne obligă, credem, la ducerea 
acestuia până la capăt. 


Mesajul ce se desprinde din "Istoria maghiaro-maghiară în citate" ne conduce, volens- 
nolens, la următoarele concluzii: 


e În viziunea şi nestrămutata convingere a ungurilor, oriunde s-ar afla aceştia, Ardealul 
este un teritoriu unguresc, răpit prin "Diktatul de la Trianon", teritoriu asupra căruia 
Ungaria are "drepturi istorice sacre" (formularea aparține episcopului Tökés) şi a cărui 
redobândire este datoria sfântă a fiecărui etnic maghiar şi prioritatea oricărui guvern 
maghiar, indiferent de culoarea politică a acestuia; 


e Nu există orientări radicale şi moderate, la nivel individual sau de conducere, decât în 
ceea ce priveşte strategia şi mijloacele folosite. Acestea au alternat, în funcție de 
diversele conjuncturi favorabile sau defavorabile. In perioada interbelică s-a folosit 

politica paşilor mărunți. În 1940 s-a recurs la metode radicale. În perioada postbelică s-a 
revenit la abordarea moderată a problemei. După decembrie '89, profitându-se de haosul 
momentului, de graniţele deschise, de vidul de putere, a avut loc o nouă radicalizare ce a 
culminat cu evenimentele din martie 1990 de la Târgu Mureş. După eşuarea tentativei de 
"iugoslavizare" s-a revenit la politica paşilor mărunți, cu apropiate perspective, în 
prezent, de (re)radicalizare; 


Atât U.D.M.R. (sau Magyar Párt, sau MADOSZ, sau MNSZ), cât şi guvernele de la 
Budapesta ce s-au succedat în ultimele opt decenii au fost "moderate" sau "radicale" 
strict în funcție de conjunctură, de oportunitățile momentului. Premierul Antal, de pildă, 
a fost al tuturor maghiarilor, pentru că circumstanţele o permiteau. Gyula Horn s-a 
rezumat doar la cei zece milioane de acasă, deoarece era în joc integrarea euroatlantică a 
Ungariei. Problema integrării fiind, practic, rezolvată, premierul Orban poate călca 
liniştit pe urmele lui Antal, păstorind şi el 15 milioane de etnici maghiari. Dacă cei de la 
NATO (americanii, fireşte) vor considera (din interese pur americane, bineînţeles) că e 
cazul să pună, din nou, piciorul în prag, dl. Orban va face pasul înapoi, devenind, la 
rândul său, "moderat". Şi aşa mai departe; 


În ceea ce-i priveşte pe moderaţii şi radicalii din U.D.M.R., aici, alături de confruntarea 
a două strategii, sau, mai bine zis, de disputa în jurul oportunității uneia sau alteia dintre 
acestea în contextul dat, mai intervine şi o complementaritate, în sensul că, pentru a testa 
amploarea sau pragul unei reacţii, sau pentru a se putea, la o adică, "delimita", U.D.M.R. 
se foloseşte de diverse "platforme" (IMA, de pildă) sau de "radicalii" din acestea 
(Katona, Csapo etc.), pentru a arunca pe piaţă diferite iniţiative "incomode". Atât şi 
nimic altceva; 


Obiectivul final al iredentismului maghiar este, indubitabil, refacerea Ungariei Sfântului 
Ştefan, probabil în cadrul unei noi alcătuiri suprastatale de tipul Austro-Ungariei, sau 
chiar mai largă, alcătuire care ar permite atât atingerea țelului propus, cât şi dăinuirea în 
timp a acestuia; 


Etapele de realizare, parțial parcurse deja, presupun declararea unilaterală a autonomiei 
în teritoriile vizate, recunoaşterea internaţională a acesteia, dezintegrarea "statelor 
succesoare" (deziderat în curs de desăvârşire) şi reintegrarea vechilor componente ale 
statului "chezaro-crăiesc" Într-o alcătuire confederativă grefată pe nucleul austro-ungar; 


Mijloacele de dezintegrare pot fi paşnice (Cehoslovacia) sau violente (lugoslavia), iar 
cele de reintegrare se vor baza, după toate probabilitățile, pe pârghii economice, 
confesionale, de integrare europeană si de securitate; 


Ardealul, primul vizat în scenariul descris, reuşind să supravieţuiască (oare datorită cui?) 
la două tentative de "iugoslavizare", se află în pragul celei de a treia încercări de rupere 
din trupul ţării, existând deja create, în acest sens, toate condiţiile, atât pentru varianta 
paşnică, cât şi pentru cea violentă. 


Am mai putea discuta pe marginea unui singur aspect. Evident, nu este vorba de mesajul 
elitei maghiare, care e limpede şi fără echivoc. Revenim însă cu întrebarea: va marşa minoritatea 
maghiară din România (şi nu numai) la acest apel? Fireşte, întrebarea poate să pară retorică, pentru 
că în 1940, de pildă, nimeni nu i-a cerut explicit părerea, Diktatul de la Viena nefiind precedat de 
vreun referendum. S-ar putea replica, cu oarecare îndreptăţire, că acelea au fost alte vremuri. Fie! 
Să acceptăm că "arbitraje" de tipul celui comis atunci şi acolo, astăzi n-ar mai fi posibile. Dar, oare, 
între sfârtecarea României în 1940 şi pulverizarea recentă (şi încă neterminată) a Iugoslaviei, există 
deosebiri de fond? 


Am îndrăzni să afirmăm că nu. S-a inversat doar ordinea de bătaie, pentru a salva nişte 
aparenţe de legalitate. In 1940, mai-marii Europei au hotărât, discreționar, iar cei mărunți - atât 

beneficiarii cât şi păgubiţii, fiecare cu motivația şi starea timică proprie - au acceptat cele hotărâte. 
Astăzi se procedează invers: secesioniştii îşi declară, unilateral, independența, iar mai-marii Europei 
(cam tot aceiaşi) se grăbesc să o recunoască. Şi atunci, ne punem, din nou, aceeaşi întrebare, 
nuanțând-o puţin: se poate declara, unilateral, independenţa unui teritoriu, fără un masiv suport 
popular? Mai ales în condițiile în care, în ciuda promptei recunoaşteri "internaționale", această 
independenţă unilaterală trebuie apărată cu arma în mână, până să vină providențialele "căşti 
albastre"? Şi, în aceeaşi ordine de idei, ne mai întrebăm dacă minoritatea maghiară din Ardeal este 
pregătită să-şi asume riscurile unui scenariu de tip iugoslav, scenariu spre care o împinge, 
finalmente, mesajul şi apelul elitei politice, civice şi confesionale maghiare? 


Din păcate, s-ar părea că da. Ne-a fost dat să asistăm, de 15 martie 1997 şi 1998, nu numai 
la îndemnurile mobilizatoare, la instigările belicoase lansate de către liderii udemerişti, alături de 
reprezentanţii Budapestei, dar şi la felul cum au fost receptate acestea de către zecile şi sutele de mii 
de participanţi la "Sărbătoarea întregii maghiarimi”. Şi, o spunem cu regret şi îngrijorare, reacția 
acestora a fost pe măsura îndemnurilor şi instigărilor respective. De altfel, celor dispuşi să reducă 
totul la o "învolburare de moment", le-am recomanda să consulte presa de limbă maghiară, deosebit 
de generoasă în ceea ce priveşte spațiul pus la dispoziţia cititorilor. Astfel, Romániai Magyar Szó, 
ani de zile a oferit, săptămânal (în fiecare zi de luni) două pagini intervențiilor de acest gen, la 
rubrica intitulată "Postafiok" (Căsuţa poştală). Ceea ce s-a scris, repetăm, de către cititorii ziarului şi 
nu de către politicieni sau profesionişti ai presei, la această rubrică, ar putea să împrăștie orice dubii 
în legătură cu problema în discuţie, părerile exprimate în respectiva "Căsuţă poştală" depăşind, de 
regulă, nota de vehemenţă şi extremism cu care ne-au obişnuit nu "moderaţii” aflați la cârma 
U.D.M.R., ci "radicalii" de tipul d-lor Katona sau Tökés. 


Aşa stând lucrurile, toate premisele sunt întrunite pentru derularea, cu succes, până şi a unui 
scenariu de tip Kosovo, pe pământul Transilvaniei. Ce vor face, în situaţia dată, cei ce ani de zile au 
ignorat sau minimalizat ameninţarea iredentismului maghiar, rămâne de văzut. Probabil că vor 
capota, la fel de lamentabil, ca şi cei ce au asistat, neputincioşi, la sfârtecarea ţării, în 1940. 


Ce-i de făcut, ce s-ar mai putea face? Nu noi, ci cei de la cârma ţării sunt chemaţi să decidă. 
Cei ce conduc țara şi o fac aşa cum o fac. Cei ce s-au aliat, pentru a accede la putere şi pentru a o 
păstra, cu nişte duşmani declarați ai unităţii şi integrităţii teritoriale a țării. Noi ne-am propus doar 
să avertizăm asupra pericolului real pe care îl reprezintă iredentismul maghiar şi asupra iminenţei 
unui atac revizionist, aducând, în acest sens, dovezi incontestabile, a căror ignorare nu mai poate fi 
pusă pe seama naivității, obtuzității sau iresponsabilității, ci numai pe seama trădării de neam şi de 
țară. 


Iredentiştilor maghiari, cărora le respectăm punctul de vedere, dictat de convingeri şi 
idealuri la care au tot dreptul, chiar dacă nu putem fi de acord cu ele, le-am reproşa, la urma urmei, 
doar un singur lucru: lipsa de transparență şi de sinceritate, jocul duplicitar de-a moderaţii şi 
radicalii, de-a autonomia locală, dar nu etnică, de-a statul unitar, dar nu naţional, de-a federalizarea, 
dar cerută de români, de-a modificarea graniţelor, lăsată în seama (repetării) istoriei şi aşa mai 
departe. 


Stimaţi iredentişti maghiari, unde vă este tradiționala mândrie şi demnitate? Scoateți cărțile 
pe masă şi spuneţi, clar şi răspicat, ce vreţi! Dacă vreţi doar autonomia secuimii şi nimic altceva, v- 
ați spori şansele de a o obţine, renunțând la duplicitate şi jucând cinstit. Dacă, însă, vreți Ardealul, 
atunci va trebui să demonstraţi, cu dovezi credibile, că Anonymus a fost un mitoman, că întreaga 
istoriografie maghiară de dinainte de Roessler a fost mincinoasă, că arheologia nu este o ştiinţă, că 
documentele din biblioteca Vaticanului sunt nişte falsuri strecurate în rafturi de către Securitatea lui 
Ceauşescu, că Trianon-ul a fost un Diktat mârşav, care a parcelat "Imperiul Maghiar", pedepsindu-i 
pe învinşi şi răsplătindu-i pe învingători, că la "aşa zisa" Conferință de pace de la Paris, ipocrizia şi 
fuga de răspundere, dar mai ales teama de situația nerezolvată a propriilor minorități naționale i-au 
determinat pe occidentali să opteze pentru un status-quo în privința Trianon-ului, să dovediţi, deci, 
toate acestea şi chestiunea se poate rezolva. Fireşte, numai la nivel european. Cum altfel? De când 

aşteaptă occidentalii ocazia de a-şi putea răscumpăra mârşăvia de la Trianon sau ipocrizia şi fuga de 
răspundere de la Paris. Nemaivorbind de situaţia nerezolvată a propriilor minorități. 


În încheiere, vom apela din nou la un citat, mai concludent, poate, decât întreaga noastră 
"istorie", cu postscriptumul ei cu tot. Nu este vorba de o carte, de un ziar sau de un document şi nici 
de vreo producție orală, ci, pur şi simplu, de o inscripție. De o inscripție, care, pe vremea, mai 
pudibondă, a comunismului a fost acoperită cu tencuială şi, mai târziu, imediat după eliberarea din 
1989, a fost decopertată de către un grup de tovarăşi, descătuşați de amintita pudibonderie 
internaţionalistă. Unde se află aceasta? În Ungaria, județul Békés, localitatea Szarvas, pe 
frontispiciul unui monument întruchipând o moară de vânt, situat pe malul Crişului, în vecinătatea 
unui parc dendrologic denumit "Arboretum". Cum sună această inscripție? Sună în felul următor: 
"Isten malmai lassan örölnek. Itt volt és itt lesz Nagymagyarorszâg középpontja!" Ceea ce în 
româneşte înseamnă: "Morile Domnului macină încet. Aici a fost şi aici va fi punctul central al 
Ungariei Mari!" 


Culmea este că atunci când mi-a fost prezentată inscripţia, la fața locului, de către unul din 
foştii descoperitori, eram persoană oficială şi reprezentam România. Asta, aşa, în loc de orice alt 
comentariu. 


10 Noiembrie 1998 
Zeno Millea 

Anexe 
DECLARAŢIE 


Privind stabilitatea politică, etnică şi economică a Balcanilor şi Europei 
Centrale şi de Est 


De câţiva ani U.D.M.R. urmăreşte cu îngrijorare evoluţia crizei din Iugoslavia. Războaiele 
declanşate de naționalismul extremist, şirul tragediilor care însoțesc purificarea etnică au periclitat 
şi periclitează securitatea țărilor vecine, a întregii peninsule balcanice şi a Europei Centrale şi de 
Est, şi împiedică dezvoltarea economică a statelor paşnice din regiune. Criza din Kosovo a creat o 
situație neliniştitoare fără precedent în regiunea noastră. Conflictul din această zonă este o dovadă a 
faptului că problema minorităților naționale nu poate fi considerată rezolvată în această regiune. 
Asimilarea forţată şi purificarea etnică, negarea principiului şi practicii autonomiei, precum şi 
gestionarea cu mijloace violente a problemei minoritare destabilizează regiunea. 


Ca organizaţie de reprezentare a intereselor comunității maghiare din România, U.D.M.R. a 
sprijinit cu hotărâre, în anii ce au trecut, toate reglementările ce vizau rezolvarea crizelor prin 
mijloace politice, reglementări menite să contribuie şi la soluționarea crizei din Balcani. Pentru 
insuccesul Conferinţei de la Rambouillet, pentru eşecul încercării de soluţionare pe calea 
tratativelor, răspunderea o poartă exclusiv regimul lui Miloșevici. În situaţia creată, intervenţia 
militară a NATO, a comunităţii internaţionale a devenit inevitabilă şi justificată. Punctul nostru de 
vedere este că Guvernul şi Parlamentul României au luat o decizie corectă în privința colaborării cu 
comunitatea internaţională şi cu NATO, şi ele trebuie să sprijine ferm şi în continuare orice eforturi 
menite să slujească stoparea purificării etnice, a deportărilor şi apărarea existenţei materiale şi 
culturale a comunităților naționale periclitate, rămânerea lor pe pământul natal şi dezvoltarea lor 
neîngrădită. 

S-a adeverit principiul susținut şi de către organizaţia noastră potrivit căruia o comunitate 
națională poate fi integrată într-o societate civilă modernă numai prin asigurarea legală a diverselor 
forme de autonomie. 


In consecinţă: 


e U.D.M.R. sprijină orice soluție politică promovată de comunitatea internaţională, care 
asigură restabilirea autonomiei provinciei Kosovo şi reîntoarcerea refugiaților; 


e Sprijinim inițiativele care asigură ca năzuințele spre autodeterminare internă ale 
comunităților naționale din regiune - inclusiv formele de autonomie cerute de 
comunitatea maghiară din Voivodina - să se realizeze în practică; de aceea considerăm 
important ca Voivodina să-şi dobândească autonomia; 


e Considerăm indispensabil ca, în cadrul planurilor de reglementare referitoare la întreaga 
regiune, să fie asigurate garanţiile internaționale ale respectării drepturilor minorităților 
şi ale exercitării autonomiilor; 


e Considerăm exemplare autonomiile teritoriale bazate pe autodeterminare internă ca şi 
alte soluţii practice, bazate pe principiul subsidiarității, care s-au realizat în ţările 
democratice din Europa Occidentală. 


Participanţii la procesul de reglementare trebuie să găsească soluţii la problemele reale 
economice, de securitate şi etnice care preocupă regiunea. Trebuie ţinut cont de gravele pierderi 
materiale cauzate de război, suferite de ţările vecine, printre care şi România. În acelaşi timp, sub 
semnul soluționării globale, U.D.M.R. salută intenția instituțiilor internaţionale vizând reconstrucția 
economică a regiunii şi mobilizarea resurselor necesare pentru integrare. 

Afirmăm cu fermitate că, din păcate, România de după alegerile din 1996 încă nu poate fi 
considerată un model demn de urmat în ceea ce priveşte soluționarea problemelor comunităților 
naționale. Al VI-lea Congres al U.D.M.R. cere ajutorul țărilor membre ale Consiliului Europei, 
OSCE, Uniunii Europene, NATO şi ale altor organizații internaționale să ajute cu toate mijloacele 
posibile promovarea soluțiilor democratice, creşterea economică, prevenind şi în acest fel 
continuarea destabilizării în regiunea noastră. Propunem organizarea unei conferințe internaționale 
la pregătirea şi lucrările căreia alături de reprezentanţii țărilor participante la procesul de 
reglementare să participe, ca factori de stabilitate a zonei, şi delegații minorităților cu reprezentare 
parlamentară. Uniunea noastră doreşte să-şi asume un rol activ în acest proces. 


Congresul U.D.M.R., 
MIERCUREA-CIUC, 16 MAI 1999 


50 


DECLARATIE 


După alegerile din 1996, U.D.M.R. şi-a asumat răspunderea guvernării cu scopul îndeplinirii 
cât mai multor prevederi ale programului propus, de a-şi aduce contribuția la accelerarea 
democratizării României. 


În această privință, programul Guvernului Ciorbea, precum şi măsurile pozitive luate în 
această direcție au fost dătătoare de speranță. Din păcate, amânarea măsurilor în domeniul: 
economic şi administrativ, instabilitatea actului legislativ au dus la întârzierea investițiilor străine, la 
stoparea întregului proces de reformă. Programul Guvernului Radu Vasile conţine condiţiile 
principiale ale integrării europene şi euroatlantice a României. 


În acelaşi timp, priorităţile de acţiune ale U.D.M.R., adoptate În 1997, au fost incluse în 
programul guvernului alcătuit în aprilie 1998. Acest program, în parte, s-a şi realizat. 


S-a accelerat privatizarea, a crescut autonomia administraţiilor publice locale, iar 
întreprinderilor mici şi mijlocii li s-au asigurat facilități bugetare, s-au generat anumite programe de 
dezvoltare regională, s-a lărgit gama posibilităților învățământului în limba maternă. 


In schimb, nu s-a reuşit ducerea la bun sfârşit a procesului de rezolvare a mai multor 
probleme, cum ar fi soluționarea situației proprietăţilor, elaborarea cadrului legal adecvat al 
autonomiei locale, adoptarea Legii învățământului în limba maternă. 


U.D.M.R. a atras atenţia, în repetate rânduri, asupra faptului că România poate reprezenta 
modelul soluționării problemelor minoritare doar în cazul în care aplică măsurile prevăzute în 
programul comun de guvernare. 


În acest proces, U.D.M.R. doreşte să rămână, în continuare, partenerul tuturor forțelor 
democratice din România. Ne asumăm răspunderea de a ne conforma, fără echivoc, măsurilor 
nepopulare impuse în procesul de reformă, dar pretindem respectarea integrală a prevederilor 
capitolului referitor la minorități. 


La doi ani şi jumătate de la formarea coaliției actuale trebuie să constatăm că nu s-au realizat 
garanţiile eficiente şi durabile necesare perpetuării comunității noastre naționale. 


In vederea îndeplinirii acestui deziderat, considerăm necesară convocarea unei mese rotunde 
cu participarea reprezentanților părții române şi a părții maghiare din România, menită să dezbată 
toate laturile româno-maghiare ale problemelor minoritare nesoluţionate şi contestate. 


Suntem de părere că soluționarea eficientă şi garantată din punct de vedere juridic a 
problemei minorităților este cheia reformei. 


Numai respectarea mutuală a acestor principii poate forma baza îndeplinirii integrale a 
reformei, numai acest lucru poate autentifica strădaniile de integrare ale României. 


Congresul U.D.M.R. 
Miercurea-Ciuc, 16 mai 1999 

Gruparea reformistă 


Criza din Kosovo a creat în regiunea noastră o situație îngrijorătoare. Politica regimului 
Miloşevici, a dus la un conflict tragic. Conflictul este dovada că, în regiune, problemele 
minorităților nu sunt soluționate. Asimilarea violentă şi purificarea etnică, nerecunoaşterea 


principiului şi practicării autonomiei, precum şi tratarea necorespunzătoare a acestor probleme duc 
la destabilizarea regiunii. 


U.D.M.R. este reprezentanta legitimă a maghiarimii din România. 
Ea doreşte să contribuie la soluţionarea conflictului politic. 


Unul dintre obiectivele principale ale politicii noastre este acela de a restabili şi a consolida 
stabilitatea regiunii şi a țărilor regiunii. 


Este ştiut faptul că criza din lugoslavia a început în urmă cu aproximativ 10 ani, prin 
neacceptarea înființării autonomiei în Voivodina, respectiv în ținutul Kosovo. Se pare că se 
adevereşte principiul, reprezentat şi de noi, conform căruia o comunitate națională se poate integra 
cu succes în societatea majorității doar prin asigurarea existenţei diferitelor forme de autonomii. 


Nerecunoaşterea autonomiei duce - mai repede sau mai târziu - la conflicte şi la 
dezintegrarea societăţii. 


Ținând cont de cele prezentate mai sus, sprijinim următoarele: 


e după încetarea conflictului armat, populaţia albaneză să se întoarcă - sub protecție 
internațională - pe pământul natal; 


e Kosovo şi Voivodina să-şi recâştige autonomia. Minorităţilor naţionale din România să 
le fie asigurată posibilitatea practicării autonomiei asigurate de instituţii internaționale; 


e să se realizeze, practic, autonomia comunitară, concepută de organizaţiile de 
reprezentare a intereselor maghiarimii din Voivodina; 


e să fie garantată asigurarea drepturilor minorităților, respectiv practicarea diferitelor 
forme de autonomie, în cadrul unui proiect de organizare, referitor la întreaga regiune. 


Formele de autonomie bazate pe autodeterminare, practicate în țările democratice din 
Europa Occidentală, precum şi subsidiaritatea, consolidează - şi nu slăbesc stabilitatea regiunii. 
Pentru aceasta este necesară realizarea unui sistem instituțional, care asigură minorităților ca, prin 
conducătorii lor legitimi, prin legile interne şi condiţiile garantate internațional, respectiv dispunând 
de un buget, să decidă singure în problemele lor caracteristice. 


Solicităm ca ţările membre NATO, OSCE, CE, UE şi ale altor organizaţii internaţionale, să 
ajute şi în continuare la democratizarea, îmbunătăţirea situaţiei economice a regiunii şi a ţărilor din 
regiune, prevenind, astfel, crearea de conflicte. 


Sprijinim orice aspirație a țării sau internațională, care consolidează stabilitatea In regiune. 


Dorim să participăm la elaborarea unui proiect de organizare, care nu acceptă comunitățile 
naționale ca fiind subiecţi, ci parteneri. 

Miercurea-Ciuc, 

15-16 mai 1999 

Scrisoarea Societăţii "Bolyai" 


Scrisoarea Societăţii "Bolyai" către Congresul U.D.M.R. din 
Miercurea-Ciuc 


Societatea "Bolyai" s-a înființat cu scopul de a milita pentru problema înființării, respectiv 
reînființării Universităţii Bolyai ca universitate maghiară independentă. Încă din momentul 
înființării sale, U.D.M.R. a inclus în programul său această cerință, pe care maghiarimea din 
România o consideră deosebit de importantă în vederea soluționării lezărilor suferite în trecut, 
respectiv în vederea păstrării autoidentităţii culturale. 


De atunci au trecut aproape 10 ani, iar acest obiectiv încă este departe de a fi realizat. 
Societatea noastră nu este nemulțumită de faptul că, deşi începând cu anul 1996, U.D.M.R. a 
devenit membru al coaliției guvernamentale, aceasta nu a putut face nimic concret în ceea ce 
priveşte problema universității maghiare. Neţinând cont de eforturile şi intenţiile sale depuse în 
acest sens, partenerii săi de coaliţie nu numai că au refuzat Îndeplinirea acestei cerințe, dar au făcut 
tot posibilul ca Legea Învățământului să excludă posibilitatea realizării acesteia. 


Societatea noastră se adresează Congresului U.D.M.R. din Miercurea-Ciuc cu cerința ca 
Congresul să însărcineze noua conducere, pentru ca în cadrul discuţiilor/dezbaterilor politice 
viitoare, acestea să reprezinte, în mod hotărât, problema universității maghiare, ca o condiţie a 
colaborării cu partidele politice din România. Conducerea statului român, care în ultima perioadă a 
pus accentul pe integrarea europeană şi alăturarea la democraţia occidentală, poate obţine 
soluționarea problemelor legate de relațiile dintre majoritate şi minorităţi, dacă în loc de aparenţe 
politice s-ar ocupa de soluţionarea concretă a problemelor, respectând cerințele europene. 

Gruparea reformistă 


Propunerea pentru modificarea programului 


Propunem introducerea următorului capitol 
în faţa capitolului referitor la autoguvernări 


Politica regională a Uniunii 


In conformitate cu principiile şi practicile referitoare la procesul de integrare europeană a 
regiunilor, respectiv aplicării principiului subsidiarităţii, U.D.M.R. doreşte ca, prin politica sa 
națională şi locală, să reprezinte interesele politice, economice, culturale şi sociale ale Ardealului. 


La provocările integrării şi globalizării poate răspunde eficient doar statul care dispune de 
elemente şi instituţii flexibile şi capabile de înnoire. 


Am dori să trăim într-un stat în care interesele regionale se pot manifesta în mod 
instituțional. Realizarea acestui lucru este imposibil, printr-o dominație centrală incapabilă de 
administraţie publică eficientă şi de reînnoire, respectiv care nu ia în considerare interesele 
regiunilor. Țara poate deveni bogată doar în cazul în care comunitățile sale regionale şi locale se pot 
consolida din punct de vedere economic. De aceea dorim să sprijinim orice aspirație democratică, 
care defineşte interesele regionale ale teritoriilor din țară. 


Sprijinim orice măsură reformistă, care asigură o independență economică şi administrativă 
mai mare comunităților locale. Considerăm că, din punct de vedere al încasării şi împărțirii 
impozitelor, politica de impozitare şi practicile financiare centralizate sunt dăunătoare şi 
costisitoare. 


Dorim să colaborăm cu orice forță democratică, care doreşte să consolideze colaborarea 
dintre regiuni. Dezvoltarea regiunilor nu este doar un interes local, ci şi naţional. Nu este o 
problemă de apartenenţă etnică. 


Deci, politica Uniunii trebuie să devină una orientată spre interesele Ardealului. 


Profitând de condiţiile economice, de mediu şi teritoriale oferite de Ardeal, trebuie să 
pregătim regiunea istorică, aflată la graniţele UE, pentru o dezvoltare care asigură şanse pentru 
aderarea la Uniune. 


In conformitate cu politica de aderare şi de coeziune a UE, dorim să ducem o politică activă 
şi capabilă de noi iniţiative în ceea ce priveşte construirea autostrăzii ce afectează şi viața regiunii. 


Sprijinim înființarea asociaţiei de autoguvernări ardeleneşti cu capacitate puternică de 
impunere a intereselor, care poate înfățişa interesele caracteristice regiunii din Ardeal şi care 
include aceste regiuni în procesele de globalizare. Prin acest lucru, regiunea istorică a Europei 
Centrale poate reprezenta o punte de legătură spre integrarea europeană. 


Insistăm asupra înfiinţării posturilor de radio şi televiziune ardeleneşti, de deservire publică, 
care, conform principiului echitabilității, ar difuza în limbile comunităților naționale ce trăiesc aici. 


Pe concetățenii noştri români îi considerăm parteneri. Ei sunt cei care ne cunosc şi care au 
aceleaşi interese ca şi noi. Dorim să colaborăm cu ei şi să susţinem orice încercare ce insistă asupra 
colaborării politice, economice şi culturale eficiente, respectiv asupra regăsirii reciproce a 
popoarelor din Europa. 

Dorim să fim partenerii românilor şi popoarelor din Ardeal, în vederea susținerii şi 
reprezentării intereselor Ardealului, respectiv în vederea instaurării unei țări mai bogate prin 
înființarea regiunilor mai puternice din punct de vedere economic. 


În numele Grupării Reformiste, 
Szilagy Zsolt 
Bucureşti, 26 martie 1999 

DECLARAŢIE 


Consiliul Reprezentanților U.D.M.R. consideră ca nedreaptă şi discriminatorie hotărârea 
pronunţată de Tribunalul Bucureşti în procesul "Agache". S-a adeverit, încă o dată, că reforma 
justiției este, în continuare, ambiguă. Se pot surprinde în acest proces politic ticluit, ce întruneşte 
toate elementele discriminării pe criteriul etnic, influențe politice de cea mai tristă amintire. 


Cazul celor patru etnici maghiari de la Târgu Secuiesc condamnaţi constituie o continuare 
directă a unei concepţii discriminatorii pe baza căreia participanții de etnie maghiară la 
evenimentele din decembrie 1989 din judeţele Harghita şi Covasna au fost şi sunt trataţi, cu con- 
secvență, în mod diferit decât participanţii la aceleaşi evenimente din alte judeţe ale României; 
cântărind cu acelaşi cântar strâmb cu care organele de justiţie au cântărit şi judecat evenimentele din 
martie 1990 de la Târgu Mureş, în urma cărora în locul plănuitorilor, organizatorilor şi incitatorilor 
pogromului care au dus la confruntări sângeroase, deci al adevăraţilor vinovaţi, au fost condamnați 
numai maghiari şi rromi, pe baza unor capete de acuzare construite tendenţios. Caracterul politic al 
acestor procese este atestat prin faptul că au fost condamnaţi, exclusiv, maghiari şi rromi. 


Un nou semn de îngrijorare este că, urmare a unei plângeri penale cu o evidentă tentă 
politică, Parchetul de pe lângă Curtea de Apel din Braşov a citat mai mulți participanți la Forumul 
de la Cernat, persoane care şi-au exercitat dreptul lor constituțional privind libertatea de exprimare 
şi de opinie. 


Considerăm, de asemenea, ca fiind discriminatorii procesele intentate Consiliului Municipal 
Odorheiul Secuiesc în cazul orfelinatului de la Cserehat, precum şi Hotărârea Judecătorească 
privind procesul de calomnie intentat împotriva preşedintelui Consiliului Judeţean Harghita. 
U.D.M.R. sprijină recursurile înaintate împotriva acestor decizii. 


Este revoltător faptul că există posibilitatea de a mima legalitatea chiar şi în perioada unei 
guvernări de coaliție, care îşi asumă valorile democraţiei şi principiile statului de drept şi că, sub 
masca adevăratei reforme a Justiţiei, se poate perpetua spiritul răzbunării naționale şi politice. 


Demnitarii U.D.M.R. din Executiv vor sesiza şi combate ferm şi pe viitor discriminarea 
negativă pe criterii etnice şi vor cere încetarea imediată a proceselor abuzive. 


CONSILIUL REPREZENTANȚILOR U.D.M.R. 
Târgu Mureş 
28 februarie 1999 


Tipărit la R. A. "Monitorul Oficial" 

„nU putem lăsa Transilvania să aibă o reprezentare 
politică regională, axată pe o structură de conflict interetnic, 
cu rădăcini în perioada Războiului Mondial, fără clarificări 
doctrinare și programatice“. 

„In Transilvania au fost întreținute, pe un anumit fundal, 
psihoza conflictului interetnic si iminenta unui conflict 
deschis cu Ungaria. Toate acestea, care sunt, în cea mai mare 
parte, elemente de legitimare politică, au ajuns să invadeze 
scena politică, punându-si amprenta asupra actiunii guvernu- 
lui şi asupra relaţiilor dintre partide. Astfel, au putut să fie 
ignorate unele elemente într-adevăr semnificative“. 

Românii nu se află în conflict cu minoritatea maghiară. 
Acesta este un fapt esenţial, pe care trebuie să îl subliniem cât 
se poate de des pentru că tocmai ignorarea lui permite 
desfăşurarea unor acţiuni de propagandă, care reprezintă 
România ca pe un viitor teatru de conflict interetnic“. 

„„„„NU este de conceput existența unui conflict în 
Transilvania, nici măcar în starea latentă. “ 

Politica noastră este una pozitivă. Noi nu trebuie să 
inventăm un dusman numai pentru a dovedi că existăm “. 


Prof. univ. dr. 
Adrian Năstase 


Alte apariţii la A.R.E.D.: 


- Salvarea bisericilor de orice rit din România sub ocupaţia 
militară sovietică — Acad. prof. Tudor R. Popescu, 1999 

- România și noua arhitectură mondială — Prof. univ. dr. Adrian 
Năstase, 1996 

— Singur între români — Claudiu Iordache, 1997 

